cyanic-selkie/wikianc huggingface dataset:
ഏഷ്യാനെറ്റ് ന്യൂസ്‌
അമ്മാവൻ റെജി മോനോനുമായുള്ള തർക്കത്തെ തുട‌ർന്ന് ശശികുമാർ ഏഷ്യാനെറ്റഅ ബന്ധം അവസാനിപ്പിച്ചു. എന്നാൽ ചാനലിൻറെ വളർച്ചയെ ഇത് വലുതായി ബാധിച്ചില്ല. രണ്ടായിരത്തോടെ ഏഷ്യാനെറ്റ് ന്യൂസ് ഒരു സമ്പൂർണ്ണ വാർത്താ ചാനലായി പരിണമിച്ചു. പക്ഷേ അപ്പോഴേക്കും കേരളത്തിൽ വാർത്താ മത്സരം രൂപപ്പെട്ടിരുന്നു. സ്വാഭാവികമായും കനപ്പെട്ട വാർത്തകൾ വസ്തുനിഷ്മായും സമഗ്രവുമായി അവതരിപ്പിക്കുന്ന ശൈലിക്ക് മാറ്റം വന്നു. മത്സരം വാർത്തയുടെ കുത്തകവത്കരണത്തെയും, ഏകമാനത്തെയും ഒരു പരിധി വരെ ഒഴിവാക്കിയെങ്കിലും, ചെറിയ വാർത്തകളുടെ പുറകേ പോകുന്ന പ്രവണതയുണ്ടാക്കി. ഇപ്പോൾ സംഘപരിവാർ രാജ്യസഭാംഗമായ രാജീവ് ചന്ദ്രശേഖറാണ് ഏഷ്യാനെറ്റ് ന്യുസിൻറെ ചെയ‌മാൻ. ഏഷ്യാനെറ്റ്. മനോജ് കെ ദാസ്. എക്സിക്യറ്റീവ് എഡിറ്റർ സിന്ധു സൂര്യകുമാർ. തിരുവനന്തപുരം ഹ്വസിങ്ങ് ബോർഡ് ജംങ്ങ്ഷനിലാണ് വാർത്താ കേന്ദ്രം.
വർഗ്ഗം:മലയാളം ദൃശ്യമാദ്ധ്യമങ്ങൾ വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ജലസേചനം
160px|thumb|ഒരു വയലിലെ ജലസേചനം 160px|thumb|സ്പ്രിങ്ക്ളർ ഉപയോഗിച്ചുള്ള ജലസേചനം 160px|thumb|കണ്ടങ്ങളിലെ ജല നിയന്ത്രണം
മണ്ണിലേക്ക് കൃത്രിമമായി വെള്ളമെത്തിക്കുന്ന പ്രക്രിയയാണ് ജലസേചനം (Irrigation).
ആവശ്യത്തിന് മഴ ലഭിക്കാത്തപ്പോൾ കാർഷികാവശ്യത്തിനായി വെള്ളമൊഴിക്കൽ ‍, വെള്ളം നനയ്ക്കൽ, വെള്ളം എത്തിക്കൽ എന്നിവ നടത്തിയാൽ അത് ജലസേചനമായി. കാർഷിക വിളകളുടെ വിളവു വർദ്ധിപ്പിക്കാനോ ഉദ്യാനഭംഗി കൂട്ടാനോ വരണ്ട നിലങ്ങളിൽ പുതിയതായി കൃഷി തുടങ്ങാനോ ജലസേചനം നടത്താം. മഞ്ഞുവീഴ്ചയുടെ പ്രശ്നങ്ങളിൽനിന്ന് ചെടികളെ രക്ഷിക്കാനോ അനിയന്ത്രിതമായി കളകൾ വളരുന്നത് നിയന്ത്രിക്കാനോ മണ്ണ് അടിച്ചുറപ്പിക്കാനോ ജലസേചനം നടത്താം.
കിണറുകളിൽനിന്ന് വെള്ളമെടുത്ത് തൊട്ടികളിൽ നിറച്ച് നേരിട്ട് ചെടികളുടെ ചുവട്ടിലെത്തിക്കുന്നതാണ് ഏറ്റവും ലളിതവും പ്രാകൃതവുമായ ജലസേചനരീതി. തോടുകളോ പുഴകളോ വഴിതിരിച്ചുവിട്ട് കുറേയേറെ പ്രദേശങ്ങളിൽ വെള്ളമെത്തിക്കുന്നതാണ് മറ്റൊരു രീതി. നദികളിൽ അണകെട്ടി, വെള്ളം സംഭരിച്ചുവച്ചശേഷം ആവശ്യമുള്ള കാലത്ത് ആവശ്യമുള്ള അളവിൽ കനാലുകൾ വഴി എത്തിക്കുന്നതാണ് പരിഷ്കരിച്ച രീതി.
ശാസ്ത്രത്തിൻറെ വികാസമനുസരിച്ച് ജലസേചന രീതികളിലും പദ്ധതികളിലും നിരവധി മാറ്റങ്ങൾ വന്നിട്ടുണ്ട്. തുള്ളിനന രീതി (Drip Irrigation), ഉപരിതല നന രീതി (Surface Irrigation), സ്പ്രിങ്ക്ളർ നന രീതി (Sprinkler Irrigation) തുടങ്ങിയവയാണ് നൂതനമായ ജലസേചനരീതികൾ.
കേരളത്തിലെ ജലവൈദ്യുത പദ്ധതികൾ
കാളേശ്വരം പദ്ധതി
അവലംബം
വർഗ്ഗം:ജലസേചനം വർഗ്ഗം:അഗ്രോണമി
ചമ്പകം
225px|thumb|ചമ്പകം 225px|thumb|ചെമ്പക പൂക്കൾ 225px|thumb|ചെമ്പകം
തെക്കേ ഏഷ്യയിലും,തെക്കു കിഴക്കൻ ഏഷ്യയിലും കാണപ്പെടുന്ന മണമുള്ള പൂക്കളോടു കൂടിയ ഒരു വൃക്ഷമാണ്‌ ചമ്പകം. ഇംഗ്ലീഷ്: Champak (Champa) ശാസ്തീയനാമം മഗ്‌നോളിയ ചമ്പക (Magnolia champaca)എന്നാണ്‌. ചെമ്പകം, കോട്ടച്ചെമ്പകം എന്നിങ്ങനെയും പേരുകൾ ഇതിനുണ്ട്. ശക്തമായ വിഷഹാര ഔഷധമായ ഇത് ഹിന്ദുക്കളും, ബുദ്ധമതക്കാരും ഇത് പുണ്യവൃക്ഷമായി കരുതുന്നു. ഇതിന്റെ പൂക്കൾ സാധാരണയായി വെളുത്തതോ, മഞ്ഞയോ, ചുവപ്പോ ആയിരിക്കും. വർഷം മുഴുവൻ പുഷ്പിക്കും. വണ്ടുകളാണ്‌ പരാഗണം നടത്തുന്നത്‌. വിത്തുമുളച്ച്‌ തൈകൾ ഉണ്ടാവും. എന്നാൽ അവ പുഷ്പിക്കാൻ 8-10 വർഷങ്ങളെടുത്തേക്കാം. എന്നാൽ ഗ്രാഫ്റ്റ്‌ ചെയ്ത്‌ ഉണ്ടാക്കിയ തൈകളിൽ 2-3 വർഷം കൊണ്ട്‌ പൂവുണ്ടാകും. കേരളത്തിലെ വനങ്ങളിലും നാട്ടിൻപുറത്തും ധാരാളം കണ്ടുവരുന്നു.
പേരിനു പിന്നിൽ
ഇന്ത്യാ ഉപഭൂഖണ്ഡത്തിൽ ധാരാളം കണ്ടുവരുന്ന വൃക്ഷമാണ്‌ ഇത്. ഇന്ത്യ ഉൾപ്പെടുന്ന ദ്വീപിനെ ജമ്പുദ്വീപം എന്നാണ്‌ പുരാതനകാലത്ത് വിളിച്ചിരുന്നത്. അതിൽ നിന്നായിരിക്കണം ചമ്പക എന്ന പേര്‌ വന്നത്. ബംഗാളിയീലും ഹിന്ദിയുലും ചമ്പാ എന്നാണ്‌ ഇത് അറിയപ്പെടുന്നത്. സംസ്കൃതത്തിൽ ചമ്പകഃ, അതിഗന്ധ, ചാമ്പേയം, ഹേമപുഷ്പം എന്നൊക്കെ പേരുകൾ ഉണ്ട്.
ചരിത്രം
ആയുർ‌വേദഗ്രന്ഥങ്ങളിൽ പെട്ട ചരക സംഹിതയിൽ ചമ്പകത്തെ പറ്റി പരാമർശമുണ്ട്. ബൗദ്ധര് മലേറിയക്ക് പ്രതിവിധിയായി ചമ്പകത്തിന്റെ തൊലിയും പൂവും ഉപയോഗിച്ചിരുന്നു.
വിതരണം
കേരളത്തിലെ മിക്ക സ്ഥലങ്ങളിലും കണ്ടുവരുന്നു. ക്ഷേത്രങ്ങളുടെ പരിസരങ്ങളിൽ വച്ചു പിടിപ്പിക്കുന്ന സമ്പ്രദായവും ഉണ്ട്. ഹിമാലയത്തിൽ 900 മീറ്റർ വരെ ഉയരമുള്ള പ്രദേശങ്ങളിൽ കണ്ടു വരുന്നുണ്ട്. അസ്സാം, ദക്ഷിണേന്ത്യ, എന്നിവിടങ്ങളിലും ധാരാളം കണ്ടുവരുന്നു
വിവരണം
50-മീറ്ററോളം ഉയരം വയ്ക്കുന്ന ഒരു വലിയ മരമാണ്‌ ചമ്പകം. ഇലകൾ അനുപർണങ്ങളോടുകൂടിയതാണ്. ഏകാന്തരക്രമത്തിൽ ഇലകൾ വിന്യസിച്ചിരിക്കുന്നു. 10-20 സെ.മീ നീളവും 4-8 സെ.മീ വരെ വീതിയും ഉള്ളവയാണ്‌ ഇലകൾ. ഇതിന്റെ ഉപരിതലം മിനുത്തതും അടിഭാഗം രോമിലവുമാണ്‌. പൂവിന്‌ കടുത്ത സുഗന്ധമുണ്ട്. സഹപത്രങ്ങൾക്കുള്ളിലാണ്‌ പൂക്കൾ സ്ഥിതി ചെയ്യുന്നത്.
നാട്ടുകുടുക്ക, വിറവാലൻ എന്നീ ശലഭങ്ങളുടെ ലാർവ്വാ-ഭക്ഷണസസ്യം കൂടിയാണ് ചമ്പകം.
രസാദി ഗുണങ്ങൾ
രസം			:എരുവ്, കയ്പ്, ചവർപ്പ്, മധുരം
ഗുണം		:ഗുരു, സ്നിഗ്ധം
വീര്യം			:ശീതം
വിപാകം		:കടു
അവലംബം
വർഗ്ഗം:ഔഷധസസ്യങ്ങൾ വർഗ്ഗം:മാഗ്നോളിയാ ജനുസ്സിൽ ഉൾപ്പെട്ട സസ്യങ്ങൾ വർഗ്ഗം:വൃക്ഷങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:മഗ്നോളിയേസീ
കരിനൊച്ചി
ബംഗാൾ, കേരളം, തമിഴ്നാട് എന്നിവിടങ്ങളിൽ കാണപ്പെടുന്ന ഒരു ഔഷധസസ്യമാണ്‌ കരിനൊച്ചി (കരുനൊച്ചി). വേദനസംഹാരിയായി ഉപയോഗിക്കാവുന്ന ഒരു ഔഷധം കൂടിയാണിത്. പുഷ്പത്തിന്റേയും ഇലയുടെ നിറത്തെ ആധാരമാക്കിയും കരിനൊച്ചി, വെള്ളനൊച്ചി, ആറ്റുനൊച്ചി എന്നിങ്ങനെ നൊച്ചിയെ മൂന്നായി തരം തിരിക്കാവുന്നതാണ്‌.
ഘടന
മൂന്ന് മീറ്ററോ അതിലും കൂടുതലോ ഉയരത്തിൽ ശാഖോപശാഖകളായി പടർന്ന് വളരുന്ന ഒരു സസ്യമാണിത്. ഇതിന്റെ തൊലി ഇരുണ്ട് ചാരനിറത്തിലായിരിക്കും കാണപ്പെടുക. ഇലകൾ സമ്മുഖമായി വിന്യസിച്ചിരിക്കുന്നു. ഒരു സം‌യുക്ത് അപ്ത്രത്തിൽ 3-5 വരെ പത്രകങ്ങളും ഉണ്ടായിരിക്കും. പത്രവൃന്തത്തിന്‌ 7-9 സെന്റീമീറ്റർ വരെ നീളമുണ്ടായിരിക്കും. ഇവയുടെ അഗ്ര ഭാഗത്ത് സ്ഥിതിചെയ്യുന്ന ഇലകൾക്ക് 8-14 സെന്റീമീറ്റർ വരെ നീളവും 2-3 സെന്റീമീറ്റർ വരെ വീതിയും ഉണ്ടായിരിക്കും. ഇതിൽ പാർശ്വപത്രകങ്ങൾ വലിപ്പം കുറഞ്ഞവയും ആയിരിക്കും. ഈ ഇലകളൂടെ അടിവശത്ത് നേർത്ത രോമങ്ങൾ കാണാവുന്നതുമാണ്‌. ഇലയുടെ മുകൾ ഭാഗത്തിന്‌ പച്ച നിറവും അടിഭാഗത്തിന്‌ വയലറ്റു കലർന്ന പച്ച നിറവുമായിരിക്കും ഉണ്ടാകുക. പൂങ്കുലകൾ ചെടിയുടെ അഗ്രഭാഗത്ത് കുലകളായി ഉണ്ടാകുന്നു. ഇതിന്‌ ഏകദേശം 30 സെന്റീ മീറ്റർ നീളം കാണും. പൂക്കൽ ചെറുതും സഹപത്രകങ്ങളോടുകൂടിയതും ദ്വിലിംഗികളും പാടലവർണ്ണത്തോടുകൂടിയവയും ആയിരികും. ബാഹ്യ ദളപുടം ചെറുതും നാളാകൃതിയിലുള്ളവയും അഞ്ച് പാളികളോട് കൂടിയവയും ദീർഘസ്ഥായിയുമാണ്‌. ദളപുടം ചെറുതും നാളാകൃതിയിലുള്ളവയും അസമവും അഞ്ച് പാളീകളോട് കൂടിയതുമാണ്‌. നാല് കേസരങ്ങൾ ഉള്ളവയിൽ രണ്ടെണ്ണം വലുതും രണ്ടെണ്ണം ചെറുതും ആയിരിക്കും. അണ്ഡാശയം ഊർദ്ധവർത്തിയും 2 മുതൽ 4 വരെ അറകളോട് കൂടിയതും ആയിരിക്കും. ഫലം ഉരുണ്ട ആകൃതിയിലുള്ളതും, നാല്‌ വരെ വിത്തുകൾ അടങ്ങിയിട്ടുള്ളവയും ആയിരിക്കും.
ഇലകളിൽ ബാഷ്പശീലതൈഅലം, റേസിൻ, സുഗന്ധതൈലം, കാർബണിക അമ്‌ളങ്ങൾ, ആൽക്കലോയിഡുകൾ എന്നിവ അടങ്ങിയിരിക്കുന്നു. thumb|200px|കരിനൊച്ചിയുടെ പൂക്കൾ right |thumb|200px|കരിനൊച്ചി
ഔഷധ ഉപയോഗം
വേര്‌, തൊലി, ഇല എന്നിവയാണ്‌ ഔഷധയോഗ്യമായ ഭാഗങ്ങൾ. നീരു്, വേദന, വാതം എന്നിവയെ ശമിപ്പിക്കും.ബലാസഹചരാദി കഷായത്തിലെ ഒരു ഘടകമാണു്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ വർഗ്ഗം:ലാമിയേസി
Vitex negundo Lagundi వావిలి
ചുമ്മാട്
തലയിൽ ഭാരമേറ്റുന്നവർ തല വേദനിക്കാതിരിക്കുന്നതിന് തലക്കും ഭാരത്തിനുമിടയിൽ വയ്ക്കുന്ന മൃദുവായ താങ്ങാണ് ചുമ്മാട്. തുണിയോ ഉണങ്ങിയ വാഴയിലയോ വൃത്താകൃതിയിൽ കെട്ടി ചുമ്മാടുണ്ടാക്കാറുണ്ട്.
കേളു ചരൺ മഹാപത്ര
ലോക പ്രസിദ്ധനായ ഇന്ത്യൻ നർത്തകനായിരുന്നു ഒറീസ്സയിൽ (ഒഡീഷ) ജനിച്ച ഗുരു കേളുചരൺ മഹാപത്ര (ഒറിയ: ଗୁରୁ କେଳୁଚରଣ ମହାପାତ୍ର) ജനുവരി 8, 1926 - ഏപ്രിൽ  7, 2004)  ഒറിയൻ നൃത്തരൂപമായ ഒഡീസ്സിയ്ക്കു  ലോകവ്യാപകമായ പ്രശസ്തി നേടിക്കൊടുക്കുന്നതിൽ മഹാപത്രയുടെ പങ്ക് നിസ്തുലമാണ്. ഇരുപതാം നൂറ്റാണ്ടിലെ ഇന്ത്യൻ നൃത്തരൂപങ്ങളുടെ നവീകരണത്തിൽ കേളു ചരൺ മഹാപത്ര വലുതാ‍യ സ്വാധീനം ചെലുത്തിയിട്ടുണ്ട്.
അവാർഡുകളും ബഹുമതികളും
വർഗ്ഗം:ഒഡീസി നർത്തകർ വർഗ്ഗം:1926-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:നൃത്താദ്ധ്യാപകർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ
ഗോപാൽസ്വാമി ദൊരൈസ്വാമി നായിഡു
ഇന്ത്യൻ എഞ്ചിനീയറായിരുന്നു ഗോപാൽസ്വാമി ദൊരൈസ്വാമി നായിഡു. നിരവധി കണ്ടുപിടിത്തങ്ങൾ നടത്തിയ ഇദ്ദേഹത്തെ ഇന്ത്യയുടെ എഡിസൺ എന്ന് വിശേഷിപ്പിക്കാറുണ്ട്.
യുണൈറ്റഡ് മോട്ടോർ സർവീസ്
1893 മാർച്ച് 23-ന്, കോയമ്പത്തൂരിനടുത്ത് കാലങ്കൽ എന്ന സ്ഥലത്താണ് ജനനം. 1920-ൽ ഒരു പാസഞ്ചർ കോച്ച് സ്വന്തമാക്കിക്കൊണ്ട് ഇദ്ദേഹം വാഹന വ്യവസായ രംഗത്ത് പ്രവേശിച്ചു. 1937 ആയപ്പോഴേക്കും ഇദ്ദേഹത്തിന്റെ യുണൈറ്റഡ് മോട്ടോർ സർവീസ് (UMS) രാജ്യത്തെ ഏറ്റവും കാര്യക്ഷമമായ വാഹനശൃംഖല തന്നെ സ്വന്തമാക്കി. ഇന്ത്യയിൽ നിർമിച്ച ആദ്യത്തെ വൈദ്യുത മോട്ടോർ യുഎംഎസ് കമ്പനിയിൽ നിന്നായിരുന്നു.
പുതിയ കണ്ടുപിടിത്തങ്ങൾ
വ്യാവസായിക രംഗത്താണ് ഇദ്ദേഹം കൂടുതൽ സംഭാവനകൾ നൽകിയതെങ്കിലും ഇലക്ട്രിക്കൽ, മെക്കാനിക്കൽ, കൃഷി (സങ്കര കൃഷി-Hybrid cultivation) ഓട്ടോമൊബൈൽ എഞ്ചിനീയറിങ് തുടങ്ങിയ മേഖലകളിലും ശ്രദ്ധ പതിപ്പിച്ചു. റസന്ത് (Rasant) എന്ന പേരിൽ ഇദ്ദേഹം പുറത്തിറക്കിയ വൈദ്യുത ക്ഷൗരക്കത്തി അന്ന് അന്താരാഷ്ട്ര വിപണിയിൽ നിലവിലുണ്ടായിരുന്നതിനെക്കാൾ മെച്ചപ്പെട്ട നിലവാരം പുലർത്തി. ക്യാമറയുടെ ദൂരം ക്രമീകരിക്കുന്ന ഉപകരണം, പഴവർഗങ്ങളുടെ സത്തെടുക്കുന്ന യന്ത്രം, കള്ളവോട്ട് തടയാനാവുംവിധം സമ്മതിദാനം രേഖപ്പെടുത്താവുന്ന യന്ത്രം, മണ്ണെണ്ണ ഉപയോഗിച്ച് കറങ്ങുന്ന പങ്ക തുടങ്ങിയവ ഇദ്ദേഹത്തിന്റെ കണ്ടുപിടിത്തങ്ങളിൽ ചിലതാണ്. ചെറിയ മുതൽമുടക്കിൽ അഞ്ച് വാൽവുകളുള്ള റേഡിയോ സെറ്റ് 1941-ൽ ഇദ്ദേഹം വികസിപ്പിച്ചെടുത്തു. 1952-ൽ 2000 രൂപയ്ക്ക് രണ്ട് സീറ്റർ പെട്രോൾ എൻജിൻ കാർ പുറത്തിറക്കി. പക്ഷേ, സർക്കാരിൽ നിന്നും ആവശ്യമായ അനുമതി നിഷേധിച്ചതിനെത്തുടർന്ന് ഇതിന്റെ ഉത്പാദനം നിർത്തിവെച്ചു.
കാർഷിക മേഖലയിൽ
കാർഷിക മേഖലയിൽ, പരുത്തിക്കൃഷി, അത്യുത്പാദന ശേഷിയുള്ള ചാമക്കൃഷി, കൃഷിക്കനുയോജ്യമായ കുത്തിവയ്പുകൾ എന്നിവ വികസിപ്പിച്ചെടുത്തു. ഈ മേഖലയിൽ ഇദ്ദേഹത്തിന്റെ പ്രവർത്തന മികവിനെ സർ സി.വി. രാമൻ, സസ്യവിസ്മയം (botanic marvels) എന്നാണ് വിശേഷിപ്പിച്ചത്.
ജനനന്മക്കായി
രാഷ്ട്രീയ മേഖലയിൽ നിന്ന് അകന്നാണ് ഇദ്ദേഹം നിലകൊണ്ടതെങ്കിലും 1936-ലെ പ്രാദേശിക തെരഞ്ഞെടുപ്പിൽ മത്സരിച്ചു. പക്ഷേ, വിജയിക്കാനായില്ല.
1944 മുതൽ വ്യവസായ മേഖലയിലെ സജീവപ്രവർത്തനങ്ങളിൽ നിന്ന് മാറി ജനനന്മയ്ക്കുതകുന്ന മറ്റു പ്രവർത്തനങ്ങളിൽ നായിഡൂ ശ്രദ്ധ ചെലുത്തി. ഇദ്ദേഹത്തിന്റെ കീഴിലുള്ള തൊഴിലാളികൾക്കും, സാമൂഹികമായി അടിച്ചമർത്തപ്പെട്ട മറ്റു ജനവിഭാഗങ്ങൾക്കും, ഗവേഷണ സ്കോളർഷിപ്പുകളും ക്ഷേമപദ്ധതികളും ഏർപ്പെടുത്തി. ഇദ്ദേഹത്തിന്റെ സ്മരണാർഥം കോയമ്പത്തൂരിൽ വർഷംതോറും ''ജി.ഡി. നായിഡു ഇൻഡസ്ട്രിയൽ എക്സ്ബിഷൻ'' സംഘടിപ്പിക്കാറുണ്ട്. ജന്മനാട്ടിലെ മെട്രിക്കുലേഷൻ ഹയർ സെക്കണ്ടറി സ്കൂളിന് ഇദ്ദേഹത്തിന്റെ പേരാണ് നൽകിയിട്ടുള്ളത്. 1974 ജനുവരി 4-ന് ഇദ്ദേഹം അന്തരിച്ചു.
ആസൂത്രണ കമ്മീഷൻ
പഞ്ചവത്സര പദ്ധതികൾ ഉൾപെടെ രാജ്യത്തിന്റെ വളർച്ചക്കും വികസനത്തിനും ജനങ്ങളുടെ ജീവിതനിലവാരം ഉയർത്തുന്നതിനും ആവശ്യമായ സുപ്രധാന പദ്ധതികൾ ആസൂത്രണം ചെയ്യുന്നതിനുള്ള ഭാരത സർക്കാരിന്റെ ഒരു ഉപദേശക സമിതിയായിരുന്നു ആസൂത്രണ കമ്മീഷൻ. പ്രഥമ പ്രധാനമന്ത്രി ജവഹർലാൽ നെഹ്രുവിന്റെ കാലത്ത് 1950 മാർച്ച് 15 നാണ് ആസൂത്രണ കമ്മീഷൻ രൂപീകൃതമായത്. ഇതിന്റെ അദ്ധ്യക്ഷ സ്ഥാനം അലങ്കരിക്കുന്നത് അതതു കാലങ്ങളിലെ പ്രധാനമന്ത്രിമാരാണ്. അതുകൊണ്ടു തന്നെ ഇതിന്റെ പ്രഥമ അധ്യക്ഷൻ അന്നത്തെ പ്രധാനമന്ത്രിയായിരുന്ന നെഹ്രു തന്നെ ആയിരുന്നു. 2014 മുതൽ ആസൂത്രണ കമ്മീഷൻ നിറുത്തുകയും പകരം നീതി ആയോഗ് എന്ന പേരിൽ പുതിയ സ്ഥാപനം നിലവിൽ വരികയും ചെയ്തു. ആസൂത്രണ കമ്മീഷനെ അപേക്ഷിച്ച് കുറച്ചുകൂടി വിശാലമായ ഘടനയാണ് നീതി ആയോഗിനുള്ളത്. ഇതിന്റെയും അദ്ധ്യക്ഷൻ പ്രധാനമന്ത്രി തന്നെ. എന്നാൽ, പകരം ചീഫ് എക്സിക്യൂട്ടീവ് ഓഫീസർ എന്ന പദവി വന്നിട്ടുണ്ട്.
വർഗ്ഗം:ഇന്ത്യയിലെ കമ്മീഷനുകൾ വർഗ്ഗം:നെഹ്രു ഭരണം
പടക്കം
thumb|right|250px|ഓലപ്പടക്കം വിനോദത്തിനോ,ആചാരപരമോ ആയി നിർമ്മിക്കപ്പെടുന്ന ചെറിയ ശബ്ദത്തിൽ പൊട്ടിത്തെറിക്കുന്ന സ്ഫോടകവസ്തുക്കളെയാണ്‌ പടക്കങ്ങൾ എന്ന് പറയുന്നത്, പടക്കങ്ങൾ വർണ്ണങ്ങൾ വിതറുന്നവയും, പൊട്ടിത്തെറിക്കുന്നവയുമുണ്ട്. കേരളത്തിൽ പ്രധാനമായും ദീപാവലി,വിഷു,ക്രിസ്മസ് എന്നീ ആഘോഷങ്ങൾക്കാണ്‌ പടക്കം പൊട്ടിക്കുന്നത്, തൃശ്ശൂർ പൂരം തുടങ്ങിയ ഉത്സവങ്ങളുടെ സമയത്ത് പടക്കങ്ങൾ പൊട്ടിക്കുന്നത്. പ്രധാനമാണ്‌. thumb|right|250px|വാണം തിരി കൊളുത്തി ആകാശത്തേക്ക് വിടുന്നു.
thumb|250px|right|മാലപ്പടക്കം
പേരിനു പിന്നിൽ
പടാക്ക എന്ന ഹിന്ദി പദത്തിൽ നിന്നാണ് പടക്കം രൂപമെടുത്തത്
വെടിക്കെട്ട്
ഭഗവതീക്ഷേത്രങ്ങളിൽ ഉൽസവത്തിന് പ്രധാനമാണ് വെടിക്കെട്ട്. സാധാരണയായി, കതിന ,കളർ അമിട്ടുകൾ, അമിട്ട് എന്നിങ്ങനെ, കരിമരുന്ന് വിവിധ അളവുകളിൽ വിദഗ്ദ്ധർ ചേർന്നുണ്ടാക്കിയാണ്, ഉൽസവപറമ്പുകളിൽ, ഗവർമ്മെണ്ടിന്റെ പ്രത്യേക അനുമതിയോടെ പൊട്ടിക്കുന്നത്. ഭഗവതീക്ഷേത്രങ്ങളിൽ ,ദിവസേന,(കാലത്തും,വൈകീട്ടും) കതിന വെടി പൊട്ടിക്കാറുണ്ട്. കേരളത്തിലെ എറ്റവും വലിയ വെടിക്കെട്ട് നെന്മാറ ആണ്.അത് പോലെ കേരളത്തിൽ ഏറ്റവും വലിയ ഉച്ചക്ക് ഉള്ള വെടിക്കെട്ട്‌ കാവശ്ശേരി പൂരം ആണ്.ഉത്രാളിക്കാവ്, ,പറക്കോട്ടുകാവ്, കാവശ്ശേരി, ഇവയെല്ലാം പ്രസിദ്ധമാണ്
പരാമർശങ്ങൾ
<References/>
വർഗ്ഗം:വെടിമരുന്ന് വർഗ്ഗം:അഗ്നിശമനം
Piroteknia Pirotekno
സൈനുദ്ദീൻ
മലയാളചലച്ചിത്രത്തിലെ ഒരു നടനായിരുന്നു സൈനുദ്ദീൻ. അദ്ദേഹം തന്റെ അഭിനയജീവിതം തുടങ്ങിയത് ഒരു മിമിക്രി കലാകാരനായിട്ടായിരുന്നു. കൊച്ചിൻ കലാഭവൻ എന്ന മിമിക്രി സ്ഥാപനത്തിലൂടെയാ‍ണ് സൈനുദ്ദീൻ മിമിക്രി രംഗത്തേക്ക് വന്നത്. പ്രസിദ്ധ നടനായ മധുവിനെ അനുകരിക്കുന്നതിൽ സൈനുദ്ദീൻ വളരെ അറിയപ്പെട്ടിരുന്നു. .
ആദ്യചലച്ചിത്രം പി. എ. ബക്കർ സംവിധാനം ചെയ്ത ചാപ്പ ആയിരുന്നു. അതിനുശേഷം 150ലധികം മലയാളചലച്ചിത്രങ്ങളിൽ സൈനുദ്ദീൻ അഭിനയിച്ചു. മലയാളചലച്ചിത്രസംഘടനായ അമ്മ സംഘടിപ്പിച്ചിരുന്ന സ്റ്റേജ് പരിപാടികളിലെ ഒരു പ്രധാന നടനും കൂടിയായിരുന്നു സൈനുദ്ദീൻ. ശ്വാസകോശ സംബദ്ധമായ രോഗങ്ങളാൽ അദ്ദേഹം 1999 നവംബർ 4 ന് അന്തരിച്ചു. . ഏറ്റവും ഒടുവിൽ അഭിനയിച്ച ചിത്രം പഞ്ചപാണ്ഡവർ ആയിരുന്നു.
പുറത്തേക്കുള്ള കണ്ണികൾ
വർഗ്ഗം:1999-ൽ മരിച്ചവർ വർഗ്ഗം:നവംബർ 4-ന് മരിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മിമിക്രി കലാകാരന്മാർ വർഗ്ഗം:മേയ് 12-ന് ജനിച്ചവർ
എ ഗേൾ വിത്ത് എ വാട്ടറിംഗ് കാൻ
1876-ൽ ഇമ്പ്രഷനിസ്റ്റ് കലാകാരനായ പിയറി-അഗസ്റ്റെ റെനോയിർ ചിത്രീകരിച്ച ഒരു എണ്ണച്ചായാചിത്രമാണ് എ ഗേൾ വിത്ത് എ വാട്ടറിംഗ് കാൻ. അർജറ്റ്യൂലിലെ മോനെറ്റിന്റെ പ്രശസ്തമായ ഉദ്യാനത്തിൽ ഈ ചിത്രം ചിത്രീകരിക്കപ്പെട്ടു. നീല നിറത്തിലുള്ള വസ്ത്രം ധരിച്ചു വാട്ടർകാനും പിടിച്ചു കൊണ്ട് നിൽക്കുന്ന മദമോയിസെലെ ലെക്ലീർ എന്ന കൊച്ചു പെൺകുട്ടിയെ ഈ ചിത്രത്തിലൂടെ ചിത്രീകരിച്ചിരിക്കുന്നു.
വിവരണം
1876-ൽ, റിനോയർ സ്ത്രീകളുടെയും കുട്ടികളുടെയും മികവ് പുലർത്തിയ വിഷയങ്ങൾ ചിത്രങ്ങളായി വരയ്ക്കാൻ തുടങ്ങി. ഈ ചിത്രത്തിന്റെ മാതൃകയിൽ ഒരു വാട്ടർകാനും പിടിച്ചു കൊണ്ട് നിൽക്കുന്ന പെൺകുട്ടിയെ കൂടുതൽ മനോഹരമാക്കാനായി പക്വതയുള്ള ഇംപ്രഷനിസ്റ്റ് ശൈലി ഉപയോഗിച്ചിരിക്കുന്നു. റിനോയിറിന്റെ നിറങ്ങൾ വർണ്ണഫലകത്തിന്റെ ഇംപ്രഷനിസ്റ്റ് പുതുമയും തിളക്കവും പ്രതിഫലിപ്പിക്കുന്നു. അതേസമയം ഭൂപ്രകൃതികളുടെ ചിത്രീകരണം നിയന്ത്രിതവും പതിവുരീതിയുമാണ്. ബ്രഷ്സ്ട്രോക്കുകൾ പോലും അതിലോലമായ സ്പർശനങ്ങളിൽ പ്രയോഗിക്കുന്നു, പ്രത്യേകിച്ച് പെൺകുട്ടിയുടെ മുഖത്ത്. തിളക്കമാർന്ന പ്രിസ്‌മാറ്റിക് നിറങ്ങൾ കുട്ടിയെ ഊഷ്മളമായ അന്തരീക്ഷത്തിൽ വലയം ചെയ്യുകയും അവളുടെ നിഷ്കളങ്കത്വം ആകർഷിക്കുകയും ചെയ്യുന്നു.
പെൺകുട്ടിക്കായി പ്രത്യേക തിരിച്ചറിയലുകൾ നിർദ്ദേശിച്ചിട്ടുണ്ടെങ്കിലും ഒന്നും ബോധ്യപ്പെടുന്നില്ല. കൂടുതൽ സാധ്യതയുള്ളത് റിനോയർ അയൽ‌പക്കത്തെ ഒരു കുട്ടിയെ ചിത്രീകരിച്ചിരിക്കാം. അവളുടെ മനോഹരമായ സവിശേഷതകൾ അദ്ദേഹത്തെ ആകർഷിച്ചിരിക്കാം. സുന്ദരമായ ചുരുണ്ട മുടിയും, തിളങ്ങുന്ന നീലക്കണ്ണുകളും, പിങ്ക് കവിളുകളും, പുഞ്ചിരിക്കുന്ന ചുവന്ന ചുണ്ടുകളും ഉള്ള ഒരു പെൺകുട്ടി, റെനോയിറിന്റെ മറ്റ് ചിത്രങ്ങളിലുള്ള അതേ രീതിയിൽ വസ്ത്രം ധരിച്ചിരിക്കുന്നത് ചിത്രകാരന്റെ മാതൃകയിലെ പ്രിയപ്പെട്ട വ്യക്തിയാണെന്ന് സൂചിപ്പിക്കുന്നു. കലാകാരന്റെ സൃഷ്ടിയുടെ ആകർഷകത്വവും മനോഹാരിതയുടെയും ചിത്രീകരണമാണ് എ ഗേൾ വിത്ത് എ വാട്ടറിംഗ് കാൻ.
ചിത്രകാരനെക്കുറിച്ച്
ഇംപ്രഷനിസ്റ്റ് ശൈലി വികസിപ്പിക്കുന്നതിൽ മുൻനിരയിൽ നിന്നിരുന്ന ഒരു ഫ്രഞ്ച് കലാകാരനായിരുന്നു പിയറി-അഗസ്റ്റെ റെനോയിർ. സൗന്ദര്യത്തിന്റെയും പ്രത്യേകിച്ച് സ്‌ത്രീത്വത്തിന്റെ വിഷയാസക്തി പകരുന്ന ചിത്രങ്ങൾ എന്ന നിലയിൽ, "റൂബൻസ് മുതൽ വാട്ടീയോ വരെയുള്ളവരുടെ പാരമ്പര്യത്തിന്റെ അന്തിമ പ്രതിനിധിയായിരുന്നു റെനോയർ. റെനോയിറിന്റെ ചിത്രങ്ങൾ അവയുടെ ഊർജ്ജസ്വലമായ പ്രകാശവും പൂരിത നിറവും കൊണ്ട് ശ്രദ്ധേയമാണ്. മിക്കപ്പോഴും അഗാധവും പക്ഷപാതമില്ലാത്ത രചനകളിലൂടെ ആളുകളെ കേന്ദ്രീകരിക്കുന്നു. സ്ത്രീ നഗ്നതയായിരുന്നു അദ്ദേഹത്തിന്റെ പ്രാഥമിക വിഷയം. സ്വഭാവ ഇംപ്രഷനിസ്റ്റ് ശൈലിയിൽ, റിനോയർ ഒരു രംഗത്തിന്റെ വിശദാംശങ്ങൾ സ്വതന്ത്രമായി ബ്രഷ് ചെയ്ത വർണ്ണ സ്പർശനങ്ങളിലൂടെ നിർദ്ദേശിച്ചു. അങ്ങനെ അദ്ദേഹത്തിന്റെ രൂപങ്ങൾ അവയുടെ ചുറ്റുപാടുകളുമായി പരസ്പരം മൃദുവായി സംയോജിക്കുകയും ചെയ്തിരുന്നു.
ബാഹ്യ ലിങ്കുകൾ
വർഗ്ഗം:കുട്ടികളുടെ ചിത്രങ്ങൾ വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
ആർക്കിമിഡീസ്‌
thumb|right|200px|[[ബെർലിൻ|ബെർലിനിലെ അർഷെനോൾഡ് വാനനിരീക്ഷണകേന്ദ്രത്തിൽ സ്ഥിതി ചെയ്യുന്ന ആർക്കിമിഡീസിന്റെ ഓട്ടു പ്രതിമ. 1972- അനാഛേദനം ചെയ്ത പ്രതിമയാണിത്.]] പുരാതന ഗ്രീക്ക് ഗണിതശാസ്ത്രജ്ഞനും, ഭൗതികശാസ്ത്രജ്ഞനും, എഞ്ചിനീയറുമായിരുന്നു ആർക്കിമീദിസ് (യൂനാനി: Άρχιμήδης) (ബി.സി.ഇ. 287 – 212).സിസിലി ദ്വീപിലെ സിറക്യൂസിൽ ബി.സി. 287-ലാണ്‌ ആർക്കിമീദീസ്‌ ജനിച്ചത്‌. ഗണിതശാസ്ത്രജ്ഞൻ, ഭൗതികശാസ്ത്രജ്ഞൻ, എഞ്ചിനിയർ, ജ്യോതിശാസ്ത്രജ്ഞൻ, കണ്ടുപിടിത്തങ്ങൾ നടത്തിയവ്യക്തി എന്നീ നിലകളിൽ ഇദ്ദേഹം പ്രശസ്തനായിരുന്നു.
ഇദ്ദേഹത്തിന്റെ ജീവിതത്തെക്കുറിച്ച് കാര്യമായ വിവരങ്ങൾ ലഭ്യമല്ലെങ്കിലും പുരാതനകാലത്തെ പ്രധാനപ്പെട്ട ശാസ്ത്രകാരന്മാരിൽ ഒരാളായി ആർക്കിമിഡീസ് കണക്കാക്കപ്പെടുന്നു. ഗണിതത്തിലേയും ജ്യാമിതിയിലേയും കണ്ടെത്തലുകൾ കൂടാതെ അക്കാലത്തെ നൂതനമായ യന്ത്രങ്ങളുടെ നിർമ്മിതിയും ആർക്കിമിഡീസിനെ പ്രശസ്തനാക്കുന്നു. ഹൈഡ്രോസ്റ്റാറ്റിക്സ് എന്ന ശാസ്ത്രശാഖക്ക് അടിത്തറയിട്ട ആർക്കിമിഡീസ് യന്ത്രങ്ങളുടെ അടിസ്ഥാനമായ ഉത്തോലകങ്ങളുടെ തത്ത്വങ്ങൾ വിശദീകരിക്കുന്നതിലും വിജയിച്ചു.
ഇദ്ദേഹം പുരാതനകാലത്തെ ഏറ്റവും പ്രമുഖ ഗണിതശാസ്ത്രജ്ഞനായി കണക്കാക്കപ്പെടുന്നു. എല്ലാ കാലത്തേയും ഏറ്റവും പ്രധാന ഗണിതശാസ്ത്രജ്ഞന്മാരിൽ ഒരാളുമാണ് ഇദ്ദേഹം. ഒരു പരബോ‌ളയുടെ ആർക്കിനുള്ളിലുള്ള വിസ്തീർണ്ണം കണ്ടെത്താനായി ഇദ്ദേഹം ശ്രമം നടത്തിയിരുന്നു. പൈയുടെ മൂല്യം കൃത്യതയോടെ ഇദ്ദേഹം കണ്ടുപിടിച്ചിരുന്നു. ആർക്കിമിഡീസ് സ്പൈറൽ ഇദ്ദേഹമാണ് കണ്ടുപിടിച്ചത്.
സിറാക്യൂസ് വളയപ്പെട്ടതിനിടെയാണ് ആർക്കിമിഡീസ് മരിച്ചത്. ഇദ്ദേഹത്തിനെ സംരക്ഷിക്കണം എന്ന ഉത്തരവുണ്ടായിട്ടും ഒരു റോമൻ സൈനികൻ ആർക്കിമിഡീസിനെ കൊലപ്പെടുത്തുകയായിരുന്നു. ആർക്കിമിഡീസിന്റെ ശവകുടീരം സന്ദർശിച്ചതിനെപ്പറ്റി സിസെറോ വിവരിക്കുന്നുണ്ട്. ഒരു സിലിണ്ടറിനുള്ളിൽ കൊത്തിവച്ച ഗോളം ഈ ശവകുടീരത്തിനു മീതേ ഉണ്ടായിരുന്നതായി ഇദ്ദേഹം വിവരിക്കുന്നുണ്ട്. ഒരു ഗോളത്തിന് സിലിണ്ടറിനെ അപേക്ഷിച്ച് മൂന്നിൽ രണ്ട് വ്യാപ്തവും ഉപരിതലവിസ്തീർണ്ണവുമാണുള്ളതെന്ന് ആർക്കിമിഡീസ് തെളിയിച്ചിരുന്നു. ഇതായിരുന്നു തന്റെ ഏറ്റവും മികച്ച കണ്ടുപിടിത്തം എന്നായിരുന്നു ഇദ്ദേഹം കണക്കാക്കിയിരുന്നത്.
ഇദ്ദേഹത്തിന്റെ കണ്ടുപിടിത്തങ്ങൾ പുരാതനലോകത്ത് പ്രസിദ്ധമായിരുന്നെങ്കിലും ഗണിതശാസ്ത്രസിദ്ധാന്തങ്ങൾ പരക്കെ അറിയപ്പെട്ടിരുന്നില്ല. അലക്സാണ്ട്രിയയിലെ ഗണിതശാസ്ത്രജ്ഞർ ഇദ്ദേഹത്തിന്റെ കൃതികൾ വായിക്കുകയും തങ്ങളുടെ കൃതികളിൽ ഇദ്ദേഹത്തെ ഉദ്ധരിക്കുകയും ചെയ്തിരുന്നു. എങ്കിലും എ.ഡി. 530 വരെ ഇദ്ദേഹത്തിന്റെ കൃതികൾ സമാഹ‌രിക്കപ്പെട്ടിരുന്നില്ല. മിലേറ്റസിലെ ഇസിഡോർ ആണ് ആദ്യമായി ആർക്കിമിഡീസിന്റെ ഗണിതശാസ്ത്രകൃതികൾ സമാഹരിച്ചത്. യൂടോഷ്യസ് എഴുതിയ വിശദീകരണവും ഈ കൃതിയിൽ ഉണ്ടായിരുന്നു. ആദ്യമായി ആർക്കിമിഡീസിന്റെ ഗണിതശാസ്ത്രസിദ്ധാന്തങ്ങൾ പരക്കെ അറിയപ്പെട്ടുതുടങ്ങിയത് ഇതിനു ശേഷമാണ്. ആർക്കിമിഡീസിന്റെ കൃതികളുടെ ചുരുക്കം കോപ്പികളേ മദ്ധ്യകാലഘട്ടം അതിജീവിച്ചുള്ളൂവെങ്കിലും നവോത്ഥാനകാലത്തെ ശാസ്ത്രജ്ഞർക്ക് ഈ ഗ്രന്ഥങ്ങൾ നൽകിയ ഊർജ്ജം ചെറുതല്ല. 1906-ൽ ഇതിനുമുൻപ് അറിവില്ലാതിരുന്ന ചില ആർക്കിമിഡീസ് കൃതികൾ (ആർക്കിമിഡീസ് പാലിംസ്പെക്റ്റ്) കണ്ടെത്തപ്പെട്ടത് ഇദ്ദേഹം തന്റെ സിദ്ധാന്തങ്ങളിൽ എങ്ങനെ എത്തിപ്പെട്ടു എന്ന തെളിവ് നൽകുന്നു.
ആർക്കിമെഡിസ് തത്ത്വം
thumb|left|180px|കിരീടത്തിൽ മായം ചേർത്തിട്ടുണ്ടോ എന്ന് ആർക്കിമിഡീസ് കണ്ടുപിടിച്ച വിധം സിറക്യൂസിലെ ഹീറോ രണ്ടാമൻ രാജാവ്‌ ഒരു സ്വർണ്ണകിരീടം ഉണ്ടാക്കിയപ്പോൾ അതിൽ മായം ചേർന്നിട്ടുണ്ടോ എന്ന് നോക്കാൻ ആർക്കിമിഡീസിനെ ചുമതലപ്പെടുത്തി. കിരീടത്തിന്റെ വ്യാപ്തം അറിഞ്ഞാലെ അതിന്റെ സാന്ദ്രത അളക്കാൻ പറ്റുകയുള്ളു. കിരീടം ഉരുക്കി വ്യാപ്തം അളക്കാവുന്ന ഒരു ആകൃതിയിലേക്ക് മാറ്റാൻ രാജാവ്‌ സമ്മതിക്കുകയും ഇല്ല. അദ്ദേഹം ഇതിനെക്കുറിച്ച്‌ ചിന്തിക്കാൻ തുടങ്ങി.
ഈ ചിന്തയുമായി കുളിക്കാനിറങ്ങിയ ആർക്കിമിഡീസ്‌ ആ കുളിത്തൊട്ടിയിലെ വെള്ളം കവിഞ്ഞൊഴുകുന്നത്‌ ശ്രദ്ധിച്ചു. ഇത് കണ്ടപ്പോൾ കിരീടത്തിന്റെ വ്യാപ്തം അളക്കുന്നതിന് അത് വെള്ളത്തിൽ മുക്കുമ്പോൾ അത്‌ ആദേശം ചെയ്യുന്ന വെള്ളത്തിന്റെ വ്യാപ്തം അളന്നാൽ മതിയെന്ന്  അദ്ദേഹത്തിന്റെ ബുദ്ധിയിലുദിച്ചു. എന്നാൽ ഇങ്ങനെ കിരീടത്തിന്റെ വ്യാപ്തവും അതിൽനിന്നു അതിന്റെ സാന്ദ്രതയും കണ്ടുപിടിക്കുന്നതിനു പകരം കിരീടത്തിന്റെയും ശുദ്ധമായ സ്വർണത്തിന്റെയും സാന്ദ്രതയിലുള്ള വ്യത്യാസം കണ്ടെത്താനുള്ള ഒരു വിദ്യ അദ്ദേഹം കണ്ടുപിടിച്ചു. ഇതിന്റെ ആവേശത്തിൽ "യുറീക്കാ..യുറീക്കാ" എന്ന് വിളിച്ച്‌ കൂവിക്കൊണ്ട്‌ ആർക്കിമിഡീസ്‌ കൊട്ടാരം വരെ ഓടി എന്ന് പറയപ്പെടുന്നു. "കണ്ടെത്തി" എന്നാണ്‌ "യുറീക്കാ"എന്നവാക്കിനർഥം. ഈ കണ്ടുപിടിത്തത്തിൽ നിന്നാണ് പ്രശസ്തമായ ആർക്കിമിഡീസ്‌ തത്ത്വം ഉണ്ടാകുന്നത്. പ്രശസ്തമായ ആർക്കിമെഡിസ് തത്ത്വം ഉണ്ടാകുന്നത്.
ആർക്കിമിഡീസ് സ്ക്രൂ
thumb|right|ആർക്കിമിഡീസ് സ്ക്രൂ പ്രവർത്തിക്കുന്ന വിധം. ആർക്കിമിഡീസിന്റെ കണ്ടുപിടിത്തങ്ങളിൽ ഏറിയവയും അദ്ദേഹം ജീവിച്ചിരുന്ന സിറക്യൂസിലെ ആവശ്യങ്ങൾ നിറവേറ്റുന്നതിനായിരുന്നു. ഒരിക്കൽ ഹീറോ രണ്ടാമൻ രാജാവ്‌ ഒരു വലിയ കപ്പൽ നിർമ്മിക്കുവാൻ ആർക്കിമിഡീസിനെ ചുമതലപ്പെടുത്തി. സിറകുസിയ എന്ന് പേരിട്ട ഈ കപ്പൽ പുരാതന കാലത്തെ ഏറ്റവും വലിയ കപ്പലായി കരുതപ്പെടുന്നു. 600 ഓളം പേർക്ക് ഒരേസമയം യാത്ര ചെയ്യാവുന്നത്ര വലിപ്പമുള്ളതായിരുന്നു ഇത്. ഇത്രയും വലിയ കപ്പലിന്റെ ചോർച്ചയിൽ നിന്ന് വരുന്ന വെള്ളം കോരിക്കളയാൻ ആർക്കിമിഡീസ് കണ്ടുപിടിച്ച ഉപകരണമാണ് ആർക്കിമിഡീസ് സ്ക്രൂ. ഇത് കൈ തിരിച്ചാണ് പ്രവർത്തിച്ചിരുന്നത്.
ആർക്കിമെഡസ് ക്ലോ
സിറക്യൂസ്‌ ഒരു തുറമുഖ നഗരമായിരുന്നു. ഈ നഗരത്തെ ആക്രമിക്കുവാൻ വരുന്ന യുദ്ധക്കപ്പലുകളെ നേരിടാൻ ആർക്കിമിഡീസ് നിരവധി നൂതന യന്ത്രങ്ങൾ രൂപകല്പന ചെയ്തു. അവയിൽ ഒന്നാണ് ആർക്കിമിഡീസ് ക്ലോ. ഇന്നത്തെ കാലത്തുള്ള ഒരു ക്രയിനിനു സമാനമായിരുന്നു ഇതിന്റെ പ്രവർത്തനം. ഏതെങ്കിലും യുദ്ധക്കപ്പൽ ഇതിന്റെ പരിധിക്കുള്ളിൽ വന്നുപെട്ടാൽ ഇതിന്റെ നീളത്തിലുള്ള യന്ത്ര കൈ നീണ്ടുചെന്നു അതിന്റെ അറ്റത്തുള്ള കൊളുത്ത് കൊണ്ട് ആ കപ്പലിനെ ഉടക്കുന്നു. പിന്നീടു ഇത് ആ കപ്പലിനെ കുത്തനെ ഉയർത്തുകയും ഒടുവിൽ പൊടുന്നനെ വെള്ളത്തിലേക്ക്‌ ഇടുകയും ചെയ്യുമായിരുന്നു. ഇതോടെ ആ കപ്പൽ ഒന്നുകിൽ മുങ്ങിപ്പോകുകയോ, കേടു വരികയോ ചെയ്യുമായിരുന്നു. ക്രി.മു. 212-ൽ രണ്ടാം പ്യൂണിക് യുദ്ധത്തിൽ ഇവ ഉപയോഗിച്ചതായി പോളിബിയസ്, ലിവി എന്നീ ചരിത്രകാരന്മാർ രേഖപ്പെടുത്തിയിട്ടുണ്ട്‌.
ആർക്കിമെഡിസ് താപ രശ്മി
thumb|right|ആർക്കിമിഡീസ് താപ രശ്മി. ആർക്കിമിഡീസിന്റെ മറ്റൊരു പ്രധാന കണ്ടുപിടിത്തമായിരുന്നു ഇത്. ഇതും സിറക്യൂസിനെ ആക്രമിക്കാൻ വരുന്ന റോമൻ നാവിക സേനയെ നേരിടാൻ വേണ്ടിയാണ് നിർമ്മിക്കപ്പെട്ടത്. സൂര്യന്റെ രശ്മികൾ ഒരു കൂട്ടം കണ്ണാടികളുടെ സഹായത്തോടെ ഒരു കേന്ദ്ര ബിന്ദുവിലേക്ക് പ്രതിഫലിപ്പിച്ചു അതിനെ കത്തിച്ചു കളയുകയായിരുന്നു ഇത് ചെയ്തിരുന്നത്. റോമൻ കപ്പലുകളുടെ നേർക്ക് ഇത് വിജയകരമായി പ്രയോഗിച്ചതായി യവന ചരിത്രകാരൻ ലുഷ്യൻ രേഖപെടുത്തിയിട്ടുണ്ട്‌. ചെമ്പിന്റെയോ പിത്തളയുടെയോ മിനുക്കിയ പ്രതലങ്ങൾ(പടയാളികളുടെ പരിച) കണ്ണാടി ആയി ഉപയോഗിച്ചു എന്നാണ് കരുതപ്പെടുന്നത്.
ഇത് പ്രായോഗികമായി ഉപയോഗിക്കാൻ നല്ല വെയിലും തെളിഞ്ഞ ആകാശവും സൗകര്യപ്രദമായ അകലത്തിൽ അനങ്ങാതെ നിൽക്കുന്ന ഒരു ശത്രു കപ്പലും വേണമായിരുന്നു. ഇതിനെക്കാൾ ഫലപ്രദമായി കപ്പലുകളെ നേരിടാൻ കത്തുന്ന അമ്പുകൾ, ആർക്കിമിഡീസ് തന്നെ നിർമിച്ച ഭീമൻ കല്ലുകൾ എറിയുന്ന തെറ്റാലികൾ  എന്നിവ അന്നത്തെ കാലത്തുണ്ടായിരുന്നു എന്ന് വിമർശകർ ചൂണ്ടി കാട്ടുന്നു.
ആധുനിക കാലത്ത് പലരും ഇതിനെ പുനർസൃഷ്ടിച്ചു പരീക്ഷിച്ചു നോക്കിയിട്ടുണ്ട്. 1972 ൽ ലോവന്നിസ് സക്കാസ് എന്ന ഗ്രീക് ശാസ്ത്രജ്ഞൻ 5 അടി നീളവും 3 അടി വീതിയും ഉള്ള, ചെമ്പ് പൂശിയ, 70 കണ്ണാടികൾ കൊണ്ട് ഇത് നിർമിച്ചു. കൃത്യമായി സജ്ജീകരിച്ചപ്പോൾ 160 അടി അകലത്തിലുണ്ടായിരുന്ന ഒരു കപ്പലിനെ നിമിഷങ്ങൾക്കുള്ളിൽ കത്തിച്ചു ചാമ്പലാക്കാൻ ഇതിനു കഴിഞ്ഞു. 2005 ൽ മാസുചുസറ്റസ് ഇൻസ്ടിടുട്ട് ഓഫ് ടെക്നോളജിയിലെ ഒരു കൂട്ടം വിദ്യാർത്ഥികൾ ഒരടി നീളമുള്ള 127 ചതുര കണ്ണാടികൾ കൊണ്ട് ഒരു പരിശ്രമം നടത്തി. 100 അടി ദൂരെയുള്ള ഒരു ബോട്ട് മുഴുവൻ കത്തിക്കുവാൻ സാധിച്ചില്ലെങ്കിലും കുറച്ചു തീയും പുകയുമൊക്കെ ഉണ്ടാക്കാൻ അവർക്ക് കഴിഞ്ഞു.
മറ്റു കണ്ടുപിടിത്തങ്ങൾ
thumb|right|"എനിക്ക് നില്ക്കാൻ ഒരു സ്ഥലം തരൂ, ഞാൻ ഭൂമിയെ നീക്കാം" ആർക്കിമിഡീസ് ഉത്തോലകങ്ങളുടെ പ്രവർത്തനത്തെ കുറിച്ചുള്ള ആധികാരികമായ നിരവധി രചനകൾ നടത്തിയിട്ടുണ്ട്. ഉത്തോലകങ്ങളുടെ പ്രവർത്തനത്തെ കുറിച്ചുള്ള തന്റെ പഠനത്തിനിടയിൽ "എനിക്ക് നില്ക്കാൻ ഒരു സ്ഥലം തരൂ, ഞാൻ ഭൂമിയെ നീക്കാം" എന്ന് പ്രസ്താവിച്ചതായി പറയപ്പെടുന്നു. കപ്പികളുടെ പ്രവർത്തനത്തെ കുറിച്ചുള്ള അദ്ദേഹത്തിന്റെ പഠനം, തെറ്റാലികളുടെ ഉന്നം മെച്ചപ്പെടുത്താനുള്ള മാറ്റങ്ങൾ, കപ്പലിന്റെ വേഗം അളക്കുവാനുള്ള ഉപകരണത്തിന്റെ കണ്ടുപിടിത്തം എന്നിവ എടുത്തു പറയത്തക്കതാണ്.
മരണം
ക്രി.മു. 212-ൽ രണ്ടാം പ്യൂണിക് യുദ്ധത്തിന്റെ നാളുകളിലാണ് ആർക്കിമിഡീസ് കൊല്ലപ്പെട്ടത്. പുരാതന ഗ്രീക്ക് ചരിത്രകാരനായ പ്ലൂട്ടാർക്ക് ആർക്കിമിഡീസിന്റെ മരണത്തെപ്പറ്റി രണ്ടു ഭാഷ്യങ്ങൾ നൽകുന്നുണ്ട്. പ്യൂണിക് യുദ്ധകാലത്ത് ജനറൽ മാർക്കസ് ക്ലൌഡിയസ് മാർഴ്സെലസിന്റെ നേതൃത്വത്തിലുള്ള റോമൻ സൈന്യം രണ്ടു വർഷത്തെ ഉപരോധത്തിനുശേഷം സിറക്യൂസ് നഗരം കീഴടക്കി. ഈ സമയത്ത് ആർക്കിമിഡീസ് ഒരു ഗണിതശാസ്ത്ര പ്രശ്നം പരിഹരിക്കാനുള്ള കടുത്ത ആലോചനയിലായിരുന്നു. തന്നോടൊപ്പം വന്ന് ജനറൽ മാഴ്സലസിനെ മുഖം കാണിക്കാൻ ഒരു റോമൻ സൈനികൻ ആർക്കിമിഡീസിനോടാജ്ഞാപിച്ചു. എന്നാൽ തന്റെ ഗണിതപ്രശ്നം പരിഹരിക്കാതെ എങ്ങോട്ടുമില്ലെന്ന വാശിയിലായിരുന്നു ആർക്കിമിഡീസ്. ഇതിൽ ക്ഷുഭിതനായ സൈനികൻ വാളെടുത്ത് അദ്ദേഹത്തെ വധിച്ചു. ആർക്കിമിഡീസിന്റെ മരണത്തെപ്പറ്റി ഏറ്റവും പ്രചാരമുള്ള ഭാഷ്യം ഇതാണ്. അത്ര കേട്ടുകേൾവിയില്ലാത്ത മറ്റൊരു കഥകൂടി പ്ലൂട്ടാർക്ക് വിശദീകരിക്കുന്നുണ്ട്. റോമൻ സൈന്യത്തിനുമുന്നിൽ കീഴടങ്ങാൻ ശ്രമിക്കുന്നതിനിടെ ആർക്കിമിഡീസ് അബദ്ധത്തിൽ കൊല്ലപ്പെടുകയായിരുന്നുവെന്നാണ് ഇതു സൂചിപ്പിക്കുന്നത്. ഈ കഥയനുസരിച്ച് ആർക്കിമിഡീസ് തന്റെ ഗണിതശാസ്ത്ര ഉപകരണങ്ങളുമായാണ് കീഴടങ്ങാനെത്തിയത്. അദ്ദേഹത്തിന്റെ കയ്യിലുള്ളവ വിലപിടിപ്പുള്ള വസ്തുക്കളാണെന്നു തെറ്റിദ്ധരിച്ച് റോമൻ സൈനികൻ ആർക്കിമിഡീസിനെ വധിക്കുകയായിരുന്നത്രേ. ആർക്കിമിഡീസിനെ അപകടപ്പെടുത്തരുതെന്ന് പ്രത്യേക നിർദ്ദേശം പുറപ്പെടുവിച്ചിരുന്ന ജനറൽ മാഴ്സലസ് അദ്ദേഹം കൊല്ലപ്പെട്ടതറിഞ്ഞ് ക്ഷുഭിതനായിരുന്നെന്നും വാദങ്ങളുണ്ട്.
പുറത്തേക്കുള്ള കണ്ണികൾ
വർഗ്ഗം:ബി.സി. 287-ൽ ജനിച്ചവർ വർഗ്ഗം:ബി.സി. 212-ൽ മരിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:പുരാതന ഗ്രീക്ക് ഭൗതികശാസ്ത്രജ്ഞർ വർഗ്ഗം:പുരാതന ഗ്രീക്ക് ഗണിതശാസ്ത്രജ്ഞർ വർഗ്ഗം:പുരാതന ഗ്രീക്ക് തത്ത്വചിന്തകർ വർഗ്ഗം:അവലംബശൈലി പിഴവുകൾ: തീയതികൾ വർഗ്ഗം:കൊല ചെയ്യപ്പെട്ട ശാസ്ത്രജ്ഞർ
കസ്തൂരിമഞ്ഞൾ
മുഖസൗന്ദര്യം വർദ്ധിപ്പിക്കുന്നതിനും ഔഷധങ്ങളിലും ഉപയോഗിക്കുന്ന ഒരു ഔഷധ സസ്യമാണ് കസ്തൂരിമഞ്ഞൾ. കേരളത്തിലെ മലഞ്ചെരുവുകളിൽ വൻ തോതിലും കേരളത്തിൽ പരക്കെയും കൃഷിചെയ്യുന്ന ഔഷധസസ്യം കൂടിയാണ്‌ കസ്തൂരിമഞ്ഞൾ. ഇതിന്റെ കിഴങ്ങ് (ഭൂകാണ്ഡം) ആണു് ഔഷധയോഗ്യമായ ഭാഗം.
ആവാസമേഖല
ദക്ഷിണേഷ്യയിൽ പൊതുവേയും കിഴക്കൻ ഹിമാലയത്തിലും പശ്ചിമഘട്ടവനമേഖലകളിലും കൂടുതലായും ഈ സസ്യം പ്രകൃത്യാ കാണപ്പെടുന്നുണ്ടു്. ആയുർവ്വേദത്തിലും ചൈനീസ് വൈദ്യത്തിലും ധാരാളമായി ഉപയോഗിക്കുന്നതിനാൽ ചൈന, വടക്കുകിഴക്കൻ ഇന്ത്യ, കേരളം തുടങ്ങിയ പ്രദേശങ്ങളിൽ ഔഷധത്തോട്ടങ്ങളിലും കസ്തൂരിമഞ്ഞൾ കൃഷിചെയ്യപ്പെടുന്നു.
രസാദി ഗുണങ്ങൾ
ഗുണം		:ലഘു, സ്നിഗ്ധം
വീര്യം			:ഉഷ്ണം
അവലംബം
വർഗ്ഗം:സിഞ്ചിബെറേസി
പ്രവാസി ദിനം
എല്ലാ വർഷവും ജനുവരി-9 ന് ഇന്ത്യയിൽ പ്രവാസി ദിനം ആചരിക്കുന്നു. ഇൻഡ്യയ്ക്കു പുറത്തു മറ്റ് രാജ്യത്തു താമസിക്കുന്ന ഇൻഡ്യക്കാരെ പ്രവാസികൾ എന്നു പറയുന്നു, കൂടുതൽ പ്രവാസികളും ഗൾഫ് രാജ്യങ്ങൾ അമേരിക്ക, ബ്രിട്ട ഓസ്ട്രേലിയ, മലേഷ്യ, സിങ്കപ്പൂർ തുടങ്ങിയ സ്ഥലങ്ങളിൽ താമസിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ വിശേഷദിനങ്ങൾ
മൂഴിക്കുളം
കേരളത്തിലെ എറണാകുളം ജില്ലയിൽ ആലുവ താലൂക്കിൽ പാറക്കടവ് വില്ലേജ് പരിധിയിൽ വരുന്ന പാറക്കടവ് ഗ്രാമപഞ്ചായത്തിൽ ചാലക്കുടിപ്പുഴയുടെ തീരത്തുള്ള ഒരു ഗ്രാമമാണ് മൂഴിക്കുളം. ഭാരതത്തിലെ 108 വൈഷ്ണവ ദിവ്യദേശങ്ങളിൽ (തിരുപ്പതികൾ) ഏക ലക്ഷ്മണ പ്രതിഷ്ഠയുള്ള ക്ഷേത്രമാണ്‌ ശ്രീലക്ഷ്മണ പെരുമാൾ ക്ഷേത്രം -  സ്ഥിതിചയ്യുന്ന സ്ഥലമാണിത്. കർക്കിടക മാസത്തിൽ ഈ ക്ഷേത്രം നാലമ്പല ദർശനത്തിൽ ഉൾപ്പെട്ടിരിക്കുന്നു. പാറക്കടവ്. കൊച്ചുകടവ്, കുറുമശ്ശേരി, എന്നിവ സമീപം പ്രദേശങ്ങളാണ്.
മൂലംപെറ്റ ഭഗവതി
കണ്ണൂർ ജില്ലയിലെ കുന്നത്തൂർ പാടിയിൽ കെട്ടിയാടിക്കപ്പെടുന്ന ഒരു        തെയ്യമാണ് മൂലം പെറ്റ ഭഗവതി.
തെയ്യരൂപം
thumb|300px|ഭക്തരെ മൂലം പെറ്റ ഭഗവതി അനുഗ്രഹിക്കുന്നു മുളയും നാരും കൊണ്ട് ഗോപുരാകൃതിയിൽ കെട്ടിയെടുത്ത് മലവാഴയിലകൊണ്ട് പൊതിഞ്ഞുണ്ടാക്കുന്ന പച്ച നിറത്തിൽ മനോഹരമായ തിരു മുടിയാണ് മൂലം പെറ്റ ഭഗവതി അണിയുക.
വേഷം
മാർച്ചമയം - മാർ ഏഴിയരം
മുഖത്തെഴുത്ത് - മാൻകണ്ണ്
തിരുമുടി - വാഴയിലമുടി
ചിത്രങ്ങൾ
വർഗ്ഗം:തെയ്യങ്ങൾ
സത്യത്തിൽ സ്നേഹം
ബെനഡിക്ട് പതിനാറാമൻ മാർപ്പാപ്പ പുറത്തിറക്കിയ മൂന്നാമത് ചാക്രികലേഖനമാണ് സത്യത്തിൽ സ്നേഹം (Caritas in Veritate). 2009 - ജൂൺ 29 - ന് ഒപ്പ് വച്ച് ജൂലൈയിലാണ് ഈ ചാക്രികലേഖനം പുറത്തിറക്കിയത്. ലേഖനം ആറ് അദ്ധ്യായങ്ങളിലായാണ് തയ്യാറാക്കിയിരിക്കുന്നത്. യേശു തന്റെ ജീവിതവും കുരിശുമരണവും ഉയിർപ്പും കൊണ്ട് സാഷ്യം വഹിച്ച സത്യത്തിലെ സ്നേഹം മനുഷ്യരാശിയുടെ ആധികാരിക വികസനത്തിന്റെ പിന്നിലെ മുഖ്യചാലകശക്തിയാണ്, നീതിയിലും സമാധാനത്തിലും ധീരവും ഉദാരവുമായി വ്യാപരിക്കുവാനുള്ള തിരഞ്ഞെടുപ്പിലേക്ക് മനുഷ്യനെ നയിക്കുന്നതും സ്നേഹമാണെന്ന് ഈ ചാക്രികലേഖനത്തിൽ ബെനഡിക്ട് മാർപ്പാപ്പ വ്യക്തമാക്കുന്നു. ആകെ ആറ് അദ്ധ്യായങ്ങളിലായാണ് സത്യത്തിൽ സ്നേഹം എന്ന ഈ ചാക്രികലേഖനം രചിക്കപ്പെട്ടിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:ചാക്രികലേഖനങ്ങൾ
സാമന്തഭദ്ര
മഹായാന ബുദ്ധമതത്തിലെ ആചാരവും ധ്യാനവുമായി ബന്ധപ്പെട്ട ബോധിസത്വൻ ആണ് സാമന്തഭദ്ര. അദ്ദേഹത്തോടൊപ്പം ഗൗതമ ബുദ്ധനും അദ്ദേഹത്തിൻറെ അനുയായിയായ ബുദ്ധമതത്തിൽ ശാക്യമുനി ട്രിനിറ്റി രൂപീകരിച്ച ബോധിസത്വൻ മഞ്ജുശ്രീയും ചേർന്നിരുന്നു. അദ്ദേഹം ലോട്ടസ് സൂത്രയുടെ രക്ഷാധികാരിയും അവതാംസക സുത്ര അനുസരിച്ച് ബോധിസത്വയുടെ അടിസ്ഥാനമായ പത്ത് വലിയ അനുഷ്‌ഠാനങ്ങളും സൃഷ്ടിച്ചിരുന്നു.
ബാഹ്യ ലിങ്കുകൾ
വർഗ്ഗം:ബുദ്ധമതം
കേദാരം
കർണാടകസംഗീതത്തിലെ ഒരു രാഗമാണ് കേദാരം (ദക്ഷിണേന്ത്യൻ ശാസ്ത്രീയ സംഗീതത്തിന്റെ സംഗീത സ്കെയിൽ). 29-ാമത് മേളകർത്താ രാഗം ശങ്കരഭരണത്തിന്റെ ജന്യരാഗം ആണിത്. കേദാരം ഹിന്ദുസ്ഥാനി ശാസ്ത്രീയ സംഗീതത്തിലെ നത്ബെഹഗിന് സമാനമാണ്. ഹിന്ദുസ്ഥാനി സംഗീതത്തിൽ കല്യാൺ ഥാട്ടിൽ നിന്നുത്ഭവിച്ച കേദാർ, കേദാരത്തിൽ നിന്ന് തികച്ചും വ്യത്യസ്തമാണ്.
അവലംബം
വർഗ്ഗം:ധീരശങ്കരാഭരണത്തിന്റെ ജന്യരാഗങ്ങൾ വർഗ്ഗം:കേദാരം രാഗത്തിൽ ചിട്ടപ്പെടുത്തിയ കൃതികൾ
ഫോറൻസിക് മെഡിസിൻ
മരണകാരണം അറിയുന്നതിലേക്കായി മൃതദേഹപരിശോധന നടത്തുന്ന വൈദ്യശാസ്ത്രശാഖയാണു ഫോറൻസിക് മെഡിസിൻ (Forensic Medicine). സമിതി അഥവാ ഫോറം എന്ന് അർത്ഥം വരുന്ന ഫോറൻസിസ് (forēnsis) എന്ന ലത്തീൻ പദത്തിൽ നിന്നാണു ഫോറൻസിക് എന്ന വാക്കുണ്ടായത്. ഫോറൻസിക് പതോളജി, എന്ന പേരിലും ഈ ശാസ്ത്രശാഖ അറിയപ്പെടുന്നുണ്ട്. ഈ ശാഖയിലെ വിദഗ്ദ്ധർ ഫോറൻസിക് സർജൻ എന്നു വിളിക്കപ്പെടുന്നു. മരണകാരണം അറിയുന്നതിലേക്കായി നടത്തുന്ന മൃതദേഹപരിശോധനയെ സാമാന്യഭാഷയിൽ പ്രേതപരിശോധന( Postmortem examination)എന്നും വൈദ്യശാസ്ത്രസംജ്ഞകളിൽ ഓട്ടോപ്സി (Autopsy) അല്ലെങ്കിൽ നെക്രോപ്സി (Necropsy) എന്നും വിളിക്കപ്പെടുന്നു. അജ്ഞാത ജഡങ്ങൾ തിരിച്ചറിയുന്നതിനു വേണ്ടിയും മൃതദേഹപരിശോധന നടത്താറുണ്ട്. ക്രിമിനൽ നിയമങ്ങൾക്കനുസൃതമായി നടത്തുന്ന പ്രാഥമിക അന്വേഷണത്തിനു ശേഷം അന്വേഷണോദ്യോഗസ്ഥൻ ആവശ്യപ്പെടുന്നതനുസരിച്ചാണു സാധാരണമായി മൃതദേഹപരിശോധന നടത്തുന്നത്.
ചരിത്രം
പതിനാറാം നൂറ്റാണ്ടിലെ യൂറോപ്യൻ ഭിഷഗ്വരന്മാരാണു മരണകാരണം കണ്ടെത്തുന്നതിനു വേണ്ടിയുള്ള മൃതദേഹപരിശോധനയിൽ ആധുനിക കാലത്ത് ഗണ്യമായ പഠനങ്ങൾക്ക് തുടക്കം കുറിച്ചത്.
ഇന്ത്യയിൽ
എം.ബി.ബി.എസ് ബിരുദധാരികൾക്ക് മൂന്നു വർഷത്തെ ഉപരിപഠനത്തിനു ശേഷമാണു എം.ഡി അല്ലെങ്കിൽ ഡി.എൻ.ബി ആയി ഫോറൻസിക് മെഡിസിനിൽ ബിരുദാനന്തരബിരുദം നൽകുന്നത്. ഈ രംഗത്തെ വിദഗ്ദ്ധർ അധികവും ഏതെങ്കിലും മെഡിക്കൽ കോളേജുകളിലെ ഫോറൻസിക് മെഡിസിൻ വകുപ്പുകളിലാണു പ്രവർത്തിച്ചു വരുന്നത്. വർഗ്ഗം:വൈദ്യശാസ്ത്രം വർഗ്ഗം:കുറ്റാന്വേഷണം
കൊത്തങ്കല്ല്
പൊതുവെ പെൺകുട്ടികളുടെ ഒരു നാടൻ കളിയാണ് കൊത്തങ്കല്ല് കളി. പക്ഷെ കുട്ടിക്കാലത്ത് ഞാനും ഈ കളിയിൽ അഗ്രഗണ്യനായിരുന്നു. സ്‌കൂളിൽ പെൺകുട്ടികൾ മാത്രവും ഞങ്ങളുടെ കോളനിയിൽ ആണും പെണ്ണും ഒരുമിച്ചും ആയിരുന്നു കൊത്തങ്കല്ല് കളിച്ചിരുന്നത്. കല്ലുകൊത്തിക്കളി എന്നും ഈ കളിക്ക് പേരുണ്ട്.
അഞ്ചോ ഏഴോ കല്ലുകൾ കൊണ്ട് കൊത്തങ്കല്ല് കളിക്കാം. അഞ്ച് കല്ലുകൾ കൊണ്ടായിരുന്നു ഞങ്ങൾ  കളിച്ചിരുന്നത്. വട്ടത്തിൽ നിലത്ത് പടിഞ്ഞിരുന്നാണ് കളി. കളിയിലെ ആരെങ്കിലും ഒരാൾ അഞ്ച് കല്ലുകളും കയ്യിൽ എടുത്ത് നിലത്ത് ചിതറി ഇടും. ആദ്യ ഘട്ടത്തിൽ ഓരോ കല്ലുകളായി എടുക്കണം എന്നതിനാൽ കല്ലുകൾ മാക്സിമം അകലത്തിൽ ആകാൻ പാകത്തിൽ ആയിരിക്കും ചിതറി ഇടുന്നത്.ഇതിൽ നിന്ന് ഒന്നെടുത്ത് മേലോട്ട് എറിയും.എന്നിട്ട് നിലത്തുള്ള ഓരോ കല്ല് വീതം മറ്റു കല്ലുകളിൽ തൊടാതെ എടുക്കണം. മുകളിലേക്ക് എറിഞ്ഞ കല്ല് തിരിച്ചുവീഴും മുമ്പ് അതേ കൈ കൊണ്ട് പിടിക്കുകയും വേണം.
ഇതു രണ്ടും തെറ്റിക്കാതെ ചെയ്താൽ കളിയുടെ രണ്ടാം ഘട്ടത്തിലേക്ക് കടക്കാം.എല്ലാം ഒന്നാം ഘട്ടത്തിലെപ്പോലെ തന്നെ ചെയ്യുക. പക്ഷെ ഈരണ്ട് കല്ലുകൾ വീതം കൊത്തി എടുക്കണം.മൂന്നാം ഘട്ടത്തിൽ ആദ്യം മൂന്ന് കല്ലുകൾ ഒരുമിച്ച് കൊത്തി എടുക്കണം. ശേഷം ഒറ്റക്കല്ലും.നാലാം ഘട്ടത്തിൽ മുകളിലെറിഞ്ഞ കല്ല് താഴെ വീഴും മുമ്പ് നാല് കല്ലുകളും വാരി എടുക്കണം.അതേ കൈകൊണ്ട് തന്നെ ആ കല്ല് പിടിക്കുകയും വേണം.എല്ലാ ഘട്ടങ്ങളിലും ഒരു കൈ മാത്രമേ ഉപയോഗിക്കാൻ പറ്റുകയുള്ളൂ. ഓരോ ഘട്ടത്തിലെ കല്ലുകൾ കൊത്തി എടുക്കുമ്പോഴും കളത്തിലെ മറ്റു കല്ലുകൾക്ക് ഒരനക്കവും സംഭവിക്കാൻ പാടില്ല.ഇതിലേതെങ്കിലും നിയമം തെറ്റിച്ചാൽ കളി അടുത്ത ആൾക്ക് കൈമാറണം.
അഞ്ചാമത്തെ ഘട്ടം "തോണ്ടി" ആണ്. നാല് കല്ലുകൾ കൈക്കകത്ത് തന്നെ വച്ച് ഒരു കല്ല് മുകളിലേക്കെറിയും.കല്ല് ഉയരുന്നതിനിടയിൽ ചൂണ്ടു വിരൽ കൊണ്ട് നിലത്ത് ഒന്ന് തോണ്ടും.ശേഷം എറിഞ്ഞ കല്ല് പിടിക്കും.ആറാം ഘട്ടത്തിൽ കൈക്കകത്തെ ഒരു കല്ല് മുകളിലേക്കെറിഞ്ഞ് ബാക്കി മുഴുവൻ നിലത്ത് വയ്ക്കും.എറിഞ്ഞ കല്ല് പിടിച്ച ശേഷം വീണ്ടും മുകളിലേക്കെറിഞ്ഞ് മുഴുവൻ കല്ലുകളും വാരി എടുക്കും.വീഴുന്ന കല്ല് അതേ കൈ കൊണ്ട് തന്നെ പിടിക്കുകയും വേണം.ഈ ഘട്ടത്തെ "വാരി" എന്ന് പറയും.
ശേഷം കൈപ്പുറത്തെ കല്ലുകൾ വീണ്ടും മുകളിലേക്കിട്ട് വായുവിൽ വച്ച് തന്നെ അവ കൊത്തി എടുക്കണം(ഇതിനാണ് തൂഞ്ചുക എന്ന് പറയുന്നത്.മലയാളത്തിൽ ഇങ്ങനെ ഒരു പദം ഉള്ളതായി എനിക്കറിവില്ല).അപ്പോൾ ഏതെങ്കിലും കല്ല് കിട്ടാതെ പോയാലും ആ ഘട്ടത്തിൽ നിന്ന് പുറത്താകും.മുകളിലേക്കിട്ട എല്ലാ കല്ലുകളും പിടിച്ച് കഴിഞ്ഞാൽ പിന്നെ ഒരു കല്ല് മുകളിലേക്കിട്ട് കളത്തിലെ ബാക്കി കല്ലുകൾ കൂടി കൊത്തി എടുക്കണം.എത്ര കല്ലുകൾ തൂഞ്ചി പിടിക്കുന്നുവോ അത്രയും പോയിന്റ് നമുക്ക് കിട്ടും.കളി ഇങ്ങനെ തുടരും.
തന്ത്രവും വേഗവും സമന്വയിപ്പിച്ച് കല്ല് എടുക്കുന്നതിനാലാണു കൊത്തിയെടുക്കുക എന്നു പറയുന്നത്. എല്ലാ കല്ലുകളും കൊത്തിയെടുക്കുന്ന കളിയായതു കൊണ്ട് ഈ കളിയെ കൊത്തൻ കല്ല് കളി എന്നു വിളിക്കുന്നു. മഴക്കാലത്തെ പ്രധാന കളികളിൽ ഒന്നാണിത്. പല സ്ഥലങ്ങളിലും മുതിർന്ന സ്ത്രീകളും കുട്ടികൾക്കൊപ്പം കൊത്തൻ കല്ല് കളിക്കാറുണ്ടായിരുന്നു.പക്ഷെ ഇന്നത്തെ തലമുറക്ക് ഈ കളി പരിചയം പോലും ഇല്ല.
വർഗ്ഗം:അവലംബം ഇല്ലാത്ത താളുകൾ
പർവേഷ് വർമ്മ
ഇന്ത്യൻ രാഷ്ട്രീയക്കാരനും പശ്ചിമ ദില്ലി ലോക്സഭാ മണ്ഡലത്തിൽ നിന്നുള്ള പാർലമെന്റ് അംഗവുമാണ് പർവേഷ് സാഹിബ് സിംഗ് വർമ്മ (ജനനം: 7 നവംബർ 1977). ഭാരതീയ ജനതാ പാർട്ടി (ബിജെപി) അംഗമാണ്. 2014 മെയ് മാസത്തിൽ 16-ാമത് ലോക്സഭയിലേക്ക് തിരഞ്ഞെടുക്കപ്പെട്ടു. 2019 ൽ 17-ാമത് ലോക്സഭയിലേക്ക് 578486 വോട്ടുകൾക്ക് വൻ ഭൂരിപക്ഷത്തോടെ തിരഞ്ഞെടുക്കപ്പെട്ടു. ഇത് ദില്ലിയിലെ എക്കാലത്തെയും ഉയർന്ന മാർജിൻ വിജയമാണ്. 2014 സെപ്റ്റംബർ 1 മുതൽ പാർലമെന്റ് അംഗങ്ങളുടെ ശമ്പളവും അലവൻസും സംയുക്ത സമിതി അംഗവും നഗരവികസന സ്റ്റാൻഡിംഗ് കമ്മിറ്റി അംഗവുമാണ്. മുതിർന്ന ബിജെപി രാഷ്ട്രീയക്കാരനും ദില്ലി മുൻ മുഖ്യമന്ത്രിയുമായ സാഹിബ് സിംഗ് വർമയുടെ മകനാണ്. 2013 ലെ നിയമസഭാ തെരഞ്ഞെടുപ്പിൽ മെഹ്‌റോളി വിധാൻ സഭാ മണ്ഡലത്തിൽ മത്സരിച്ച അദ്ദേഹം ദില്ലി വിധാൻസഭാസ്പീക്കർ യോഗാനന്ദ് ശാസ്ത്രിയെ പരാജയപ്പെടുത്തി.
മുൻകാലജീവിതം
1977 നവംബർ 7 ന് സാഹിബ് സിംഗ് വർമയ്ക്കും സാഹിബ് കൗ റിനും ജനിച്ച പുത്രനാണ് പർവേശ് വർമ്മ. അദ്ദേഹത്തിന് ഒരു സഹോദരനും മൂന്ന് സഹോദരിമാരുമുണ്ട്.
ദില്ലി പബ്ലിക് സ്കൂളിൽ നിന്ന് ആർ‌കെ പുരാമിൽ നിന്ന് സ്കൂൾ വിദ്യാഭ്യാസം പൂർത്തിയാക്കി. ദില്ലി സർവകലാശാലയുമായി ബന്ധപ്പെട്ട കിരോരി മാൾ കോളേജിൽ നിന്ന് ബിരുദം നേടി. ഫോർ സ്കൂൾ ഓഫ് മാനേജ്‌മെന്റിൽ നിന്ന് മാസ്റ്റർ ഓഫ് ബിസിനസ് അഡ്മിനിസ്ട്രേഷൻ നേടി. അദ്ദേഹത്തിന്റെ അമ്മാവൻ ആസാദ് സിംഗ് നോർത്ത് ദില്ലി മുനിസിപ്പൽ കോർപ്പറേഷൻ മേയറായിരുന്നു. 2013 ലെ നിയമസഭാ തെരഞ്ഞെടുപ്പിൽ മുണ്ട്ക വിധൻ സഭാ മണ്ഡലത്തിൽ ബിജെപി ടിക്കറ്റിൽ മത്സരിച്ചു.
രാഷ്ട്രീയ ജീവിതം
2009 ലെ പൊതുതെരഞ്ഞെടുപ്പിൽ പശ്ചിമ ദില്ലി ലോക്സഭാ മണ്ഡലത്തിൽ നിന്ന് മത്സരിക്കാൻ അദ്ദേഹത്തിന് താൽപ്പര്യമുണ്ടായിരുന്നുവെങ്കിലും പാർട്ടി നേതാക്കളിൽ നിന്ന് പരിഗണന ലഭിക്കുമെന്ന് ഉറപ്പ് ലഭിച്ചിട്ടും പാർട്ടി ടിക്കറ്റ് നിഷേധിച്ചു. പകരം ജനക്പുരി എം‌എൽ‌എ ജഗദീഷ് മുഖി പശ്ചിമ ഡെൽഹിയിൽ നിന്ന് മത്സരിച്ചു. 2013 മാർച്ച് 22 ന് ദ്വാരകയിൽ നടന്ന ഒരു മഹാപഞ്ചായത്ത് "പർവേഷിന് ടിക്കറ്റ് നിഷേധിക്കാനുള്ള ബിജെപിയുടെ തീരുമാനത്തെ അപലപിച്ചു".
ഭാരതീയ ജനതാ പാർട്ടി, കേന്ദ്രത്തിലെ ഭരണകക്ഷി, ദില്ലി വിധിസഭയിലെ പ്രധാന പ്രതിപക്ഷ പാർട്ടി എന്നിവയിലെ അംഗമാണ് വർമ്മ. 2013 ലെ നിയമസഭാ തെരഞ്ഞെടുപ്പിൽ ദില്ലി ബിജെപി തിരഞ്ഞെടുപ്പ് കമ്മിറ്റി അംഗമായിരുന്നു. 2014 മെയ് മാസത്തിൽ വെസ്റ്റ് ഡെൽഹി നിയോജകമണ്ഡലത്തിൽ നിന്ന് വിജയിച്ച് പാർലമെന്റ് അംഗമായി. പാർലമെന്റ് അംഗങ്ങളുടെ ശമ്പളവും അലവൻസും സംബന്ധിച്ച സംയുക്ത സമിതിയിലും നഗരവികസന സ്റ്റാൻഡിംഗ് കമ്മിറ്റി അംഗമായും അദ്ദേഹം മാറി.
പശ്ചിമ ദില്ലി നിയോജകമണ്ഡലത്തിലെ സിറ്റിംഗ് എംപിയായ പർവേഷ് വർമ്മ രണ്ടാം തവണയും 5.78 ലക്ഷം വോട്ടുകൾ നേടി 2,87,162 വോട്ടുകൾ നേടിയ കോൺഗ്രസിന്റെ മഹാബൽ മിശ്രയെ പരാജയപ്പെടുത്തി.
പർവേഷ് സാഹിബ് സിംഗ് ദില്ലിയിലെ ഏറ്റവും ഉയർന്ന വിജയ മാർജിനിലും ഇന്ത്യയിലെ ആറാമത്തെ ഉയർന്ന റെക്കോർഡിലും സ്വന്തം റെക്കോർഡ് തകർത്തു.
2019 ലെ പൊതുതെരഞ്ഞെടുപ്പിൽ 14,41,601 വോട്ടുകളിൽ 8,65,648 വോട്ടുകൾ പ്രവേഷ് വർമ്മയ്ക്ക് ലഭിച്ചു. ദില്ലി ചരിത്രത്തിൽ രേഖപ്പെടുത്തിയ ഏറ്റവും ഉയർന്ന മാർജിനാണിത്.
സ്വകാര്യ ജീവിതം
വർമ സ്വാതി സിംഗ് വർമ വിവാഹം ചെയ്തു. 2013 ലെ നിയമസഭാ തെരഞ്ഞെടുപ്പിലേക്ക് നാമനിർദ്ദേശം സമർപ്പിക്കുമ്പോൾ സമർപ്പിച്ച സത്യവാങ്മൂലത്തിൽ വർമ്മ നൽകിയ വിവരങ്ങളുടെ അടിസ്ഥാനത്തിൽ അവൾക്ക് കൃഷിഭൂമി രൂപത്തിൽ സ്വത്തുക്കളും സാമ്പത്തിക വിഭവങ്ങൾ പ്രോപ്പർട്ടി, ഒരു അപ്പാർട്ട്മെന്റ്, ഒപ്പം ₹ 100 ദശലക്ഷം രൂപയുടെ മുത്തുകൾ  തുടങ്ങിയവ ഉണ്ട്. അദ്ദേഹത്തിന് 3 മക്കൾ (രണ്ട് പെൺമക്കളും ഒരു മകനുമുണ്ട്). അദ്ദേഹം രാഷ്ട്രീയ സ്വാഭിമാൻ എന്ന എൻ‌ജി‌ഒ നടത്തുന്നു.
പരാമർശങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1977-ൽ ജനിച്ചവർ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ വർഗ്ഗം:പതിനേഴാം ലോകസഭയിലെ ഡൽഹിയിൽ നിന്നുള്ള അംഗങ്ങൾ വർഗ്ഗം:നവംബർ 7-ന് ജനിച്ചവർ
ചാക്രികലേഖനം
പുരാതനകാലത്ത്‌ ഒരു പ്രദേശത്തുള്ള കത്തോലിക്കാ പള്ളികൾക്ക് ഒരുമിച്ചു കൊടുക്കുന്ന കത്തായിരുന്നു ചാക്രികലേഖനം. ഒരു ബിഷപ്പ് പുറപ്പെടുവിക്കുന്ന എല്ലാ കത്തിനും ഈ പേരാണ് ആ കാലത്ത് ഉപയോഗിച്ചിരുന്നത്‌. ലത്തീൻ വാക്കായ encyclia എന്നതിൽ നിന്നുമാണ് ഈ പദത്തിന്റെ ഉത്ഭവം. ഗ്രീക്കിൽ ( ἐν κύκλῳ) ഇതിന്റെ അർത്ഥം കറങ്ങുന്ന അല്ലെങ്കിൽ പൊതുവായത് എന്നാണ്. എൻസൈക്ലോപീഡിയ എന്ന വാക്കിന്റെയും ഉത്ഭവം ഇതിൽ നിന്നു തന്നെയാണ്.
കത്തോലിക്കാ സഭയിൽ
പിൽകാലത്ത് കത്തോലിക്കാ സഭയിൽ മാർപ്പാപ്പമാർ മെത്രാന്മാർക്കും വൈദികർക്കും ഡീക്കന്മാർക്കും അൽമായർക്കും സകലവിശ്വാസികൾക്കുമായി പുറത്തിറക്കുന്ന ലേഖനങ്ങളെയും ചാക്രികലേഖനം എന്ന് വിളിക്കാൻ തുടങ്ങി. മാർപ്പാപ്പമാർ ഓരോ കാലഘട്ടങ്ങളിലും ഇവ പുറപ്പെടുവിക്കാറുണ്ട്.
നിയ്യത്ത്
നിയ്യത്ത്
അറബി ഭാഷയിൽ നിയ്യത്ത് (Arabic: نیّة) ചെയ്യുക എന്നു പറഞ്ഞാൽ ഒരു പ്രവ്രുത്തി ചെയ്യാൻ ഉദ്ദേശിക്കുക എന്നതാണ്.അല്ലാഹുവിന്റെ തൃപ്തി കാംക്ഷിച്ചുകൊണ്ടും അവന്റെ കൽപ്പന അനുസരിച്ചുകൊണ്ടും ഒരു കാര്യം ചെയ്യാൻ കരുതുകയെന്നതാണു ഇസ്ലാമിന്റെ ഭാഷയിൽ നിയ്യത്തിന്റെ സാരം. വുദു ചെയ്യാൻ നിയ്യത്ത് ആവശ്യമാണ്. കുളിക്കാൻ നിയ്യത്ത് ആവശ്യമാണ്. നമസ്കരിക്കാനും, ഹജ്ജ് ചെയ്യുവാനും, ഉമ്ര ചെയ്യുവാനും എല്ലാം നിയ്യത്ത് ചെയ്യേണ്ടതുണ്ട്. നിയ്യത്ത് പോലെ മയ്യിത്ത് എന്നൊരു പഴമൊഴിയുണ്ട്. അതായത് ഏതൊരുവനും എന്തുദ്ദേശിച്ച് ജീവിച്ചുവോ അതുപോലെയായിരിക്കും അവന്റെ മരണവും.നിയ്യത്ത് കേവലം മനസ്സിന്റെ പ്രവർത്തനമാണു.അതിൽ നാവിനു തീരെ പ്രവേശനമില്ല.അത് പറയാൻ ശരീഅത്തിൽ വിധിയുമില്ല.നിയ്യത്ത് നിർബ്ബന്ധമാണെന്നതിനു തെളിവ് ഉമർ(റ)നിവേദനം ചെയ്ത ഈ നബിവചനമത്രെ:"കർമ്മങ്ങളെല്ലാം ഉദ്ദേശ്യമനുസരിച്ചാകുന്നു.ഓരോ മനുഷ്യനും താൻ ഉദ്ദേശിച്ചത് മാത്രമാണുള്ളത്".
വർഗ്ഗം:ഇസ്ലാമികാചാരങ്ങൾ
ആരിയപ്പൂങ്കന്നി
വടക്കൻ കേരളത്തിൽ കെട്ടിയാടിക്കപ്പെടുന്ന ഒരു തെയ്യമാണ് ആരിയപ്പൂങ്കന്നി. ആര്യപൂങ്കന്നി എന്നും ഈ തെയ്യത്തിനു പേരുണ്ട്. കൂരാങ്കുന്ന് ഭഗവതി ക്ഷേത്രമാണ് ആര്യപൂങ്കന്നിയുടെ ആരൂഢക്ഷേത്രം. വണ്ണാൻ സമുദായമാണ് ഈ തെയ്യം കെട്ടുന്നത്. തീയരുടെ പ്രധാന ആരാധന മൂർത്തി ആണ് ഈ ദേവത. ലഘുചിത്രം|ആരിയപ്പൂങ്കന്നി തെയ്യത്തിന്റെ മുഖത്തെഴുത്ത്
നെയ്യാറ്റിൻ‌കര വാസുദേവൻ
കേരളത്തിലെ വളരെ പ്രശസ്തനായ ഒരു കർണാടക സം‌ഗീതജ്ഞനായിരുന്നു നെയ്യാറ്റിൻകര വാസുദേവൻ (1939-2008). കർണ്ണാനന്ദകരമായ സ്വരവും, ഭാഷാവ്യാകരണത്തിലെ അപാരമായ പാണ്ഡിത്യവും വരദാനമായി ലഭിച്ച അദ്ദേഹം‌, ഉന്നതകുലജാതർ മാത്രം അരങ്ങുവാണിരുന്ന കർണാടക സം‌ഗീതമേഖലയിൽ, സ്വന്തം വ്യക്തിമുദ്ര പതിപ്പിക്കാനായ ഏതാനും ചിലരിലൊരാളാണ്‌.
ആരിയപ്പൂങ്കന്നി
ഐതിഹ്യം
ആരിയക്കര നറുംകയത്തിൽ ആരിയപ്പട്ടരുടേയും ആരിയ പട്ടത്തിയുടേയും മകളായി ജനിച്ച ദൈവകന്യയാണ് ആര്യപൂങ്കന്നി എന്നു വിശ്വസിക്കുന്നു. കല്യാണ പ്രായമെത്തിയപ്പോൾ തലയിലണിയാൻ സഹോദരന്മാർ മുത്തിനുപോകാൻ തയ്യാറായി. പഴഞ്ചനായ ഒരു കപ്പലിൽ തുണിപിന്നി പായയുണ്ടാക്കിക്കെട്ടി കടൽവഴി യാത്ര തുടങ്ങി. കൂടെ ആര്യപൂങ്കന്നിയും യാത്ര ചെയ്തു. മടക്കയാത്രയിൽ കൊടും കാറ്റിൽ പെട്ട് പാമരം മുറിഞ്ഞ് കപ്പൽ തകർന്നു. പലക പിടിച്ച് സഹോദരർക്കൊപ്പം പൂങ്കന്നിയും ഏഴു ദിവസം കടലിലലഞ്ഞു. എട്ടാം ദിവസം കരക്കണഞ്ഞെങ്കിലും പരസ്പരം കണ്ആൻ സാധിച്ചില്ല. സഹോദരരെ കാണാതെ തീരത്തുകൂടി നടക്കുന്ന പൂങ്കന്നി ഒരു മരക്കലം പോകുന്നതു കണ്ടു. തന്നെക്കൂടി ആ മരക്കലത്തിൽ കയറ്റാൻ പൂങ്കന്നി ആവശ്യപ്പെട്ടു. അതിന്റെ കപ്പിത്താനായ ബപ്പിരിയൻ എന്ന മാപ്പിള പൂങ്കന്നിയെ അതിൽ കയറ്റാൻ കൂട്ടാക്കിയില്ല. പൂങ്കന്നി ഗംഗയുപദേശമന്ത്രം ജപിച്ച് ചൂരക്കോലുകൊണ്ട് വെള്ളത്തിൽ അടിച്ചപ്പോൾ തിര നീങ്ങി മരക്കലം വരെ വഴിയുണ്ടായി. മരക്കലം പമ്പരം പോലെ തിരിയാനും തുടങ്ങിയപ്പോൾ പൂങ്കന്നി ഒരു അമാനുഷിക ശക്തിയുള്ള പെണ്ണാണെന്ന്  ബപ്പിരിയൻ എന്ന കപ്പിത്താനു മനസ്സിലായി. അയാൾ പൂങ്കന്നിയെ വണങ്ങി. അവളുടെ ഇഷ്ടാനുസരണം സഹോദരന്മാരെ അന്വേഷിച്ച് തുടർന്നവർ കപ്പലോടിച്ചു. ഒടുവിൽ വെണ്മണലാറ്റിങ്കരയിൽ അവരെ കണ്ടു. ആറു സഹോദരന്മാരെ അവിടെ കുടിയിരുത്തി. പൂങ്കന്നി യാത്ര വീണ്ടും തുടർന്നു. വഴിയിൽ ശ്രീ ശങ്കരനാരായണനെ കണ്ട് വണങ്ങി, പിന്നെ കൈതിക്കീലമ്പലത്തിൽ എത്തി മരക്കലം അവിടെ അടുപ്പിച്ചു. കൈതിക്കെലമ്മ എന്ന പേരും അങ്ങനെ ലഭിച്ചു. ആരിയ പൂങ്കന്നിക്കൊപ്പം മാപ്പിള തെയ്യം ആയി ബപ്പിരിയൻ തെയ്യം കൂടി എല്ലായിടവും കെട്ടിയാടിക്കാറുണ്ട്.
നെയ്യാറ്റിൻ‌കര വാസുദേവൻ
ജീവിതരേഖ
1939 ഡിസംബർ 25-ന് തെക്കൻ തിരുവിതാംകൂറിലെ (ഇന്നത്തെ തിരുവനന്തപുരം ജില്ലയിലെ), നെയ്യാറ്റിൻ‌കരയിലുള്ള ഒരു ഇടത്തരം‌ കുടുംബത്തിലാണ്‌ വാസുദേവൻ ജനിച്ചത്. നാരായണനും ജാനകിയുമായിരുന്നു മാതാപിതാക്കൾ. ശെമ്മാങ്കുടി ശ്രീനിവാസ അയ്യരുടെ ശിക്ഷണത്തിൽ, തിരുവനന്തപുരം സ്വാതി തിരുനാൾ സംഗീത കോളേജിൽ നിന്നും പിന്നീട് രാമനാട് കൃഷ്ണനിൽ നിന്നും അദ്ദേഹം‌ സംഗീതം അഭ്യസിച്ചു. കെ.ജെ. യേശുദാസ്, എം.ജി. രാധാകൃഷ്ണൻ, തിരുവിഴ ജയശങ്കർ, രവീന്ദ്രൻ തുടങ്ങിയവർ അദ്ദേഹത്തിന്റെ സഹപാഠികളായിരുന്നു. ആലാപന ശൈലിയിലെ പ്രത്യേകതയും മധുരമായ ശബ്ദവും അദ്ദേഹത്തെ കേൾവിക്കാരുടെ പ്രിയങ്കരനാക്കി.
ആരിയപ്പൂങ്കന്നി
ഐതിഹ്യം
വർഗ്ഗം:തെയ്യങ്ങൾ
നെയ്യാറ്റിൻ‌കര വാസുദേവൻ
ജീവിതരേഖ
തൃപ്പൂണിത്തുറ ആർ‌.എൽ.വി സം‌ഗീത കോളജിൽ അസിസ്റ്റന്റ് പ്രൊഫസറായും‌, ആകാശവാണിയിൽ "എ" ഗ്രേഡ് ആർട്ടിസ്റ്റായും‌ അദ്ദേഹം‌ സേവനമനുഷ്ഠിച്ചിട്ടുണ്ട്. റേഡിയോ പരിപാടികളിലൂടെ സംഗീതം പഠിപ്പിച്ചിരുന്ന ഇദ്ദേഹത്തിനു അനേകം ശിഷ്യന്മാരുണ്ട്. ശ്രീവത്സൻ മേനോൻ, മുഖത്തല ശിവജി തുടങ്ങിയവർ ഇദ്ദേഹത്തിന്റെ ശിഷ്യരിൽ പ്രമുഖരാണ്.
സ്വാതിതിരുനാൾ കൃതികൾക്ക് ഏറെ പ്രചാരം നൽകിയ ഇദ്ദേഹത്തെ 2006-ൽ കേരള സർക്കാർ സ്വാതി പുരസ്‌കാരം നൽകി ആദരിച്ചു.
2004-ൽ രാഷ്ട്രം പത്മശ്രീ നൽകി ആദരിച്ച നെയ്യാറ്റിൻകര വാസുദേവൻ, 2008 മെയ് 13-ന് 68-ആം വയസ്സിൽ തിരുവനന്തപുരത്തെ സ്വവസതിയിൽ വച്ച് അന്തരിച്ചു. പരേതയായ അമ്മുക്കുട്ടിയാണ് ഭാര്യ. ജയരാജ്, ബാബുരാജ് എന്നീ രണ്ട് ആൺമക്കൾ അദ്ദേഹത്തിനുണ്ട്.
അവലം‌ബം‌
വർഗ്ഗം:ശാസ്ത്രീയസംഗീതജ്ഞർ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:1939-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:ഡിസംബർ 25-ന് ജനിച്ചവർ വർഗ്ഗം:മേയ് 13-ന് മരിച്ചവർ
ഓഹരി (നോവൽ)
കെ.എൽ. മോഹനവർമ്മ രചിച്ച നോവലാണ് ഓഹരി. ഇതിന് നോവൽ സാഹിത്യത്തിനായുള്ള 1993-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളം നോവലുകൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ജഹാംഗീർ ആർട്ട് ഗാലറി
മുംബൈ നഗരത്തിലെ പ്രശസ്തമായ ഒരു ആർട്ട് ഗാലറിയാണ് ജഹാംഗീർ ആർട്ട് ഗാലറി. കാലാഘോഡയിൽ മഹാത്മാഗാന്ധി റോഡിൽ എൽഫിൻസ്റ്റൺ കോളേജിന് എതിർവശം സ്ഥിതി ചെയ്യുന്നു.
കെ.കെ. ഹെബ്ബാർ, ഹോമി ഭാഭാ എന്നിവരുടെ പ്രേരണയാൽ സർ കൊവാസ്ജി ജഹാംഗീർ 1952-ൽ സ്ഥാപിച്ചു. ജി.എം. ഭൂട്ടാ ആണ് കെട്ടിടം രൂപകൽപ്പന ചെയ്തത്. ആർട്ട് ഗാലറിയുടെ ഭരണച്ചുമതല ബോംബേ ആർട്ട് സൊസൈറ്റി എന്ന സംഘടന വഹിക്കുന്നു.
കലാസൃഷ്ടികളുടെ പ്രദർശനത്തിനായി നാല് ഹാളുകൾ ഇവിടെയുണ്ട്. സമോവാർ എന്ന പേരിൽ ഒരു ഭക്ഷണശാലയും പുരാവസ്തുക്കൾ പ്രദർശനത്തിനും വിൽപ്പനക്കും വച്ചിരിക്കുന്ന മറ്റൊരു ഷോറൂമും ഇതേ കെട്ടിടത്തിൽ പ്രവർത്തിക്കുന്നു. പ്രധാനമായും പെയ്ന്റിങ്ങുകളുടെ പ്രദർശനങ്ങളാണ് നടക്കാറുള്ളതെങ്കിലും ടെറാകോട്ടാ മുതലായ ശില്പകലാപ്രദർശനങ്ങളും ഉണ്ടാവാറുണ്ട്. കൂടാതെ വിവിധ കലാ-സാംസ്കാരിക പ്രവർത്തനങ്ങളുടെയും കേന്ദ്രമായും ജഹാംഗീർ ആർട്ട് ഗാലറി വർത്തിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ആർട്ട് ഗാലറികൾ വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
ഗെർ‌ട്രൂഡ് ആതർ‌ട്ടൺ
ആദ്യകാലം
ഗെർ‌ട്രൂഡ് ഫ്രാങ്ക്ലിൻ ഹോൺ 1857 ഒക്ടോബർ 30 ന് കാലിഫോർണിയയിലെ സാൻ ഫ്രാൻസിസ്കോയിൽ തോമസ് ലുഡോവിച്ച് ഹോണിന്റേയും പത്നി ഗെർ‌ട്രൂഡ് ഫ്രാങ്ക്ലിന്റേയും പുത്രിയായി ജനിച്ചു. 1860-ൽ അവൾക്ക് രണ്ടുവയസ്സുള്ളപ്പോൾ മാതാപിതാക്കൾ വേർപിരിയുകയും ഭക്തനായ പ്രെസ്ബൈറ്റീരിയനും ബെഞ്ചമിൻ ഫ്രാങ്ക്ളിന്റെ ഒരു ബന്ധുവുമായിരുന്ന മാതൃമുത്തച്ഛൻ സ്റ്റീഫൻ ഫ്രാങ്ക്ലിന്റെ സംരക്ഷണയിൽ വളരുകയും ചെയ്തു. നന്നായി വായിക്കണമെന്നുള്ള മുത്തച്ഛൻ ഫ്രാങ്ക്ലിന്റെ നിർബന്ധം അവളെ വളരെയധികം സ്വാധീനിച്ചിരുന്നു. കാലിഫോർണിയയിലെ ബെനിസിയയിൽ സെന്റ് മേരീസ് ഹാൾ ഹൈസ്കൂളിലും, കെന്റക്കിയിലെ ലെക്സിംഗ്ടണിൽ സെയർ സ്കൂളിലുമായി അവൾ വിദ്യാഭ്യാസം ചെയ്തു.
ഗെർ‌ട്രൂഡിന്റെ കലഹപ്രിയ സ്വഭാവം കാരണം തുടർന്ന് അവളെ വീട്ടിൽ പാർപ്പിക്കാൻ അമ്മായി വിസമ്മതിച്ചതിനെത്തുടർന്ന് അവൾ മുത്തച്ഛനോടും മാതാവിനോടുമൊപ്പം താമസിക്കാൻ കെന്റക്കിയിലേക്ക് മടങ്ങിപ്പോയി. അവിടെ വച്ച് ഫാക്സൺ ആതർട്ടൺ എന്ന വ്യക്തിയുടെ പുത്രനും ഗെർ‌ട്രൂഡിന്റെ മാതാവിന്റെ കാമുകനുമായിരുന്ന ജോർജ്ജ് എച്ച്.ബി. ആതർട്ടണെ കണ്ടുമുട്ടി. മകളായ ഗെർ‌ട്രൂഡിനോട് കൂടുതൽ താല്പര്യമുണ്ടായ ജോർജ്ജ് ആറാമത്തെ വിവാഹാഭ്യർത്ഥന നടത്തുകയും അത് അവൾ അംഗീകരിച്ചതിനുശേഷം അവർ 1876 ഫെബ്രുവരി 15 ന് ഒളിച്ചോടുകയും ചെയ്തു. അയാളോടും അയാളുടെ മേധാവത്വം പുലർത്തുന്ന ചിലിയൻ സ്വദേശിയായ മാതാവിനോടുമൊപ്പം ഗെർ‌ട്രൂഡ് താമസമാക്കി. സാൻ‌ഫ്രാൻ‌സിസ്കോയിലെ ആതർ‌ട്ടൺ‌ മാൻ‌ഷനിലും ഇപ്പോഴത്തെ കാലിഫോർണിയയിലെ അതെർട്ടനിലെ അവരുടെ ഫെയർ ഓക്സ് എസ്റ്റേറ്റിലുമായുള്ള ജീവിതം വിരസതയുണ്ടാക്കുന്നതാണെന്നു കണ്ടെത്തി. വിവാഹജീവിതത്തിലെ നിരാശയുടെ ഫലമായി അവൾ ഒരു സ്വതന്ത്ര ജീവിതം വികസിപ്പിക്കാൻ തുടങ്ങി. പുത്രൻ ജോർജ്ജിന്റെ ഡിഫ്തീരിയ ബാധിച്ചുള്ള മരണം, ഭർത്താവിന്റെ കടലിൽ വച്ചുള്ള മരണം എന്നീ രണ്ട് ദുരന്തങ്ങൾ അവളുടെ ജീവിതത്തെ നാടകീയമായി മാറ്റി മറിച്ചു. മകളായ മുറിയലിനൊപ്പം അവൾ തനിച്ചാകുകയും സ്വയം പിന്തുണയ്‌ക്കേണ്ട അവസ്ഥ വന്നെത്തുകയും ചെയ്തു. മുറിയേലിനെ വളർത്താനും ജോർജിന് ലഭിക്കേണ്ടതായ അവകാശം നൽകാനും അവളുടെ അമ്മായിയമ്മ സമ്മതിച്ചു.
തന്നെ ഏറ്റവും സ്വാധീനിച്ച പുസ്തകങ്ങൾ ഹിപ്പോളൈറ്റ് ടെയിന്റെ "ഹിസ്റ്ററി ഓഫ് ഇംഗ്ലണ്ട് ലിറ്ററേച്ചർ", ഹെർബർട്ട് സ്പെൻസറിന്റെ പുസ്തകങ്ങൾ എന്നിവയാണെന്ന് ആതർട്ടൺ പിന്നീട് ഒരു അഭിമുഖത്തിൽ പറഞ്ഞിരുന്നു.
പത്തൊൻപതാം നൂറ്റാണ്ട്
ആതർട്ടണിന്റെ ആദ്യ പ്രസിദ്ധീകരണമായ "ദി റാൻ‌ഡോൾഫ്സ് ഓഫ് റെഡ്വുഡ്: എ റൊമാൻസ്" 1882 മാർച്ചിൽ ദി അർഗോനൌട്ട് പത്രത്തിൽ അസ്മോഡിയസ് എന്ന തുലികാ നാമത്തിൽ ഖണ്ഡശ്ശയായി പ്രസിദ്ധീകരിച്ചു. താൻ രചയിതാവാണെന്ന് വീട്ടുകാരോട് അവർ വെളിപ്പെടുത്തിയപ്പോൾ, അത് അവളെ വീട്ടിൽനിന്നു ബഹിഷ്കരിക്കുന്നതിനു കാരണമായി. 1888-ൽ മുറിയേലിനെ മുത്തശ്ശിക്കൊപ്പം വിട്ട് അവൾ ന്യൂയോർക്കിലേക്ക് പുറപ്പെട്ടു. അവൾ ലണ്ടനിലേക്ക് യാത്ര ചെയ്യുകയും ഒടുവിൽ കാലിഫോർണിയയിലേക്ക് മടങ്ങിയെത്തുകയും ചെയ്തു. ആതർട്ടണിന്റെ ആദ്യ നോവൽ 'വാട്ട് ഡ്രീംസ് മേ കം' 1888 ൽ ഫ്രാങ്ക് ലിൻ എന്ന തൂലികാ നാമത്തിൽ പ്രസിദ്ധീകരിക്കപ്പെട്ടു.
അവലംബം
വർഗ്ഗം:1857-ൽ ജനിച്ചവർ വർഗ്ഗം:1948-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ വനിതാ എഴുത്തുകാർ വർഗ്ഗം:അമേരിക്കൻ വനിതാ നോവലിസ്റ്റുകൾ
മെസെഞ്ചർ
ബുധനെ കുറിച്ച് കൂടുതൽ അറിവുകൾ ശേഖരിക്കുന്നതിനു വേണ്ടി അതിനെ ഭ്രമണം ചെയ്തുകൊണ്ടിരിക്കുന്ന ബഹിരാകാശപേടകമാണ് മെസ്സഞ്ചർ. MErcury Surface, Space ENvironment, GEochemistry and Ranging എന്നതിന്റെ ചുരുക്കരൂപമാണ് MESSENGER എന്നത്. 485കി.ഗ്രാം ഭാരമുള്ള ഈ പേടകത്തിനെ 2004 ആഗസ്റ്റ് 3ന് ഡെൽറ്റ 2 റോക്കറ്റ് ഉപയോഗിച്ചാണ് വിക്ഷേപിച്ചത്. ബുധന്റെ ഉയർന്ന സാന്ദ്രതയ്ക്കുള്ള കാരണം, അതിന്റെ ഭൗമശാസ്ത്രപരമായ ചരിത്രം, കാന്തികക്ഷേത്രത്തിന്റെ സ്വഭാവം, കാമ്പിന്റെ ഘടന, ധ്രുവങ്ങളിൽ മഞ്ഞുണ്ടായിരിക്കാനുള്ള സാധ്യത, നേർത്ത അന്തരീക്ഷം ഉണ്ടായതിനുള്ള കാരണം എന്നിവ കണ്ടെത്തി വിശദീകരിക്കുകയാണ്‌ ദൗത്യത്തിന്റെ ഉദ്ദേശം. ആദ്യമായി ബുധനെ കടന്ന് സഞ്ചരിച്ചത് 2008 ജനുവരി 14 നാണ്‌, രണ്ടാമതായി 2008 ഒക്ടോബർ 6 നും മൂന്നാമതായി 2009 സെപ്റ്റംബർ 29 നും സഞ്ചരിച്ചു. ബുധന്റെ ഭ്രമണപഥത്തിൽ പ്രവേശിക്കുന്ന ആദ്യത്തെ ബഹിരാകാശപേടകം കൂടിയാണ് മെസ്സഞ്ചർ.
ഭൂമിയെ ഒരു പ്രാവശ്യവും ശുക്രനെ രണ്ടു പ്രാവശ്യവും ബുധനെ മൂന്നു പ്രാവശ്യവും സമീപിച്ചതിനു ശേഷമാണ് മെസ്സഞ്ചർ 2011 മാർച്ച് മാസം 18ന് ബുധന്റെ ഭ്രമണപഥത്തിൽ പ്രവേശിച്ചത്. മാർച്ച് 24ന് ഇതിലെ ഉപകരണങ്ങളെല്ലാം സജ്ജീവമാകുകയും മാർച്ച് 29ന് ആദ്യത്തെ ഫോട്ടോ ഭൂമിയിലേക്ക് അയക്കുകയും ചെയ്തു.
ആദ്യകാല ദൗത്യങ്ങൾ
1973ലെ മാരിനർ 10 ആണ് ഇതിനു മുമ്പ് ബുധനെ സമീപിച്ച ഏകപേടകം. ഗ്രഹോപരിതലത്തിന്റെ 40-45% ഭാഗത്തിന്റെയും ചിത്രീകരണം മാരീനർ 10 പൂർത്തീകരിച്ചിരുന്നു. മാരിനർ 10 ബുധന്റെ സമീപത്തുകൂടെ അവസാനമായി കടന്നുപോയത് 1975 മാർച്ച് 16നായിരുന്നു.
ബുധനിലേക്ക് പേടകം അയക്കേണ്ടതിനു വേണ്ടിവരുന്ന ഉയർന്ന ചെലവ് തുടർദൗത്യങ്ങളെ കുറിച്ചുള്ള ആലോചനകൾ പോലും ഇല്ലാതാക്കി. 1998ലാണ് പിന്നീട് ഇതിനെ കുറിച്ചുള്ള ആലോചനകൾ വീണ്ടും തുടങ്ങുന്നത്. 1985ൽ പുറത്തുവന്ന ചെൻ‌-വാൻ യെന്നിന്റെ ഒരു പഠനം സൂര്യന്റെയും ഗ്രഹങ്ങളുടെയും ഗുരുത്വബലം ഉപയോഗപ്പെടുത്തിക്കൊണ്ട് ബഹിരാകാശപേടകളെ ലക്ഷ്യത്തിലെത്തിക്കുന്നതിനുള്ള സാധ്യത തുറന്നു. ഇത് ഇന്ധനച്ചെലവ് വളരെയേറെ കുറക്കുന്നതിനു സഹായകമായി.
പുറത്തേക്കുള്ള കണ്ണികൾ
വർഗ്ഗം:ബഹിരാകാശപേടകങ്ങൾ വർഗ്ഗം:ബുധൻ
വാനപ്രസ്ഥം (ചലച്ചിത്രം)
ഷാജി എൻ. കരുൺ സംവിധാനം ചെയ്ത് 1999-ൽ പുറത്തിറങ്ങിയ മലയാളചലച്ചിത്രമാണ്‌ വാനപ്രസ്ഥം (Pilgrimage). ഒരു ഇൻഡോ-ഫ്രൻഞ്ച്-ജർമ്മൻ നിർമ്മാണ സംരംഭമായിരുന്നു ഈ ചിത്രം. മോഹൻലാൽ, സുഹാസിനി തുടങ്ങിയവർ കേന്ദ്രകഥാപാത്രങ്ങളെ അവതരിപ്പിച്ചിരിക്കുന്ന ചിത്രത്തിന് സംഗീതം നൽകിയിക്കുന്നത് സക്കീർ ഹുസൈനാണ്. 1999-ലെ കാൻസ് അന്താരാഷ്ട്ര ചലച്ചിത്ര മേളയിൽ Un Certain Regard വിഭാഗത്തിൽ പ്രദർശിപ്പിക്കപ്പെട്ട ചിത്രം നിരവധി ദേശീയ അന്തർദേശീയ വേദികളിൽ പ്രദർശിപ്പിക്കപ്പെടുകയും പുരസ്ക്കാരങ്ങൾ നേടുകയും ചെയ്തു. ആ വർഷത്തെ മികച്ച അഭിനേതാവിനുള്ള ദേശീയ സംസ്ഥാന പുരസ്ക്കാരങ്ങൾ നേടിയ ചിത്രം മോഹൻലാൽ എന്ന നടന്റെ ഏറ്റവും മികച്ച വേഷമായി വിലയിരുത്തപ്പെടുന്നു.
പുരസ്കാരങ്ങൾ
1999 കാൻസ് അന്താരാഷ്ട്ര ചലച്ചിത്ര മേള - (ഫ്രാൻസ്)
1999 AFI Fest (യു.എസ്.എ)
2000 ഇസ്താബുൾ അന്താരാഷ്ട്ര ചലച്ചിത്ര മേള (തുർക്കി)
2000 ബോംബേ അന്താരാഷ്ട്ര ചലച്ചിത്ര മേള (ഇന്ത്യ)
2000 ദേശീയ ചലച്ചിത്രപുരസ്കാരം (ഇന്ത്യ)
2000 കേരളസംസ്ഥാന ചലച്ചിത്രപുരസ്കാരം
പുറമെ നിന്നുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:ഷാജി എൻ. കരുൺ സംവിധാനം ചെയ്ത ചലച്ചിത്രങ്ങൾ വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച മലയാളചലച്ചിത്രങ്ങൾ
തുവ്വൂർ കൂട്ടക്കൊല
ബ്രിട്ടീഷ് രാജിൽ പെട്ട മദ്രാസ് പ്രസിഡെൻസിയിലെ  മലബാർ ജില്ലയിലെ  ഏറനാട്ടെ തുവ്വൂർ അംശത്തിൽ വന്ന് ബ്രിട്ടീഷ് പട്ടാളം മാപ്പിളമാരുടെ വീടുകൾ തീവെച്ച് നശിപ്പിക്കുകയും അവരിൽ പലരെയും അറസ്റ്റുചെയ്യുകയും ചെയ്തു. പട്ടാളക്കാർ പോയതോടുകൂടെ, അവരെ സഹായിക്കുകയും കൂട്ടുനിൽക്കുകയും ചെയ്ത 36 പേരെ മാർഷ്യൽ ലോ പ്രകാരം വിചാരണ ചെയ്ത് വധിശിക്ഷ നടപ്പാക്കിയ സംഭവമാണ് തുവ്വൂർ കൂട്ടക്കൊല എന്ന പേരിൽ പിൽകാലത്ത് പ്രസിദ്ധമായത്. കൊല ചെയ്യപ്പെട്ടവരിൽ 34 ഹിന്ദുക്കളും 2 മാപ്പിളമാരും ഉൾപ്പെടുന്നു. . എന്നാൽ ഈ എണ്ണത്തിൽ അഭിപ്രായവ്യത്യാസങ്ങൾ നിലനിൽക്കുന്നുണ്ട്. പത്ത് പേരെ വധിക്കാനായി കൊണ്ടുപോയെന്നും അതിൽ എട്ട് പേരെ വധിച്ചുകഴിഞ്ഞതോടെ ചെമ്പ്രശ്ശേരി തങ്ങൾ അതുവഴി വന്നപ്പോൾ അത് നിർത്തിവെപ്പിക്കുകയും കൃത്യം നടത്തിയവരെ വാരിയംകുന്നത്ത് കുഞ്ഞഹമ്മദ് ഹാജിയുടെ സമക്ഷം എത്തിക്കുകയും 25 അടി വീതം ശിക്ഷ നൽകുകയും ചെയ്തതായി മറ്റ് രേഖകൾ പറയുന്നുണ്ട്.